Viikko luolanaisena | Sydänmerkki\nPaleoliittisen eli kivikautisen ajan ruokavalio on saanut vahvan aseman vaihtoehtoisena ruokavaliona, eikä sille tielle lähteneillä tunnu olevan pienintäkään kaipuuta palata entiseen elämäntapaan. Kokeilin viikon paleodieettiä.\nPaleoruokavaliossa keskeinen ajatus on, että ihmisen elimistö ei ole sopeutunut maatalouden mukanaan tuomiin ruoka-aineisiin. Olennaisimpana ruokavaliossa näyttäytyvät maidon ja viljan välttäminen ja puhdas, mahdollisimman vähän prosessoitu ruoka.\nPaleossa on paljon hyviä elementtejä. Tunnusomaisia piirteitä ovat esimerkiksi kasvisten runsas käyttö, marjat, liha, kala, kananmunat ja pähkinät. Parhaimmillaan rasvan laatukin on ravitsemustieteellisestä näkökulmasta hyvä, jos käytössä on kalaa, pähkinöitä ja kasviöljyjä. Punaisen lihan runsaskaan käyttö ei välttämättä näyttäydy negatiivisena, sillä kokonaisuutena ruokavalio voi olla hyvä.\nPerustelut kuitenkin ontuvat. Tieteellinen näkökulma ei tue ajatusta, jonka mukaan kivikautinen ruokavalio olisi jollakin tavalla meihin sisäänrakennettu eikä ihminen olisi sopeutunut kivikauden jälkeisiin olosuhteisiin. Ennemmin ihmisen ruoanhankintaa on luonnehtinut vaihtelevuus ja joustavuus vallitsevassa tilanteessa; on syöty sitä, mitä on kulloinkin löytynyt, ja sopeuduttu, mikä on ollut keskeistä selviytymisen kannalta. Epigeneettistä muuntumista ravitsemuksen vaikutuksesta tapahtuu jo sikiölle kohdussa.\nOli miten oli, ei näin suurta jalansijaa saanutta ruokavaliota voi ohittaakaan. Moni kokee saaneensa paremman, kevyemmän olon ja kertoo vatsan turvotuksen helpottaneen, joten pitäähän sitä kokeilla.\nAamu alkaa hyvin kananmunalla, avokadolla ja kirsikkatomaateilla. Lounasaikaan henkilöstöravintolassa ei ole tarjolla maidotonta ja viljatonta vaihtoehtoa, joten suuntaan läheiseen lounasravintolaan. Siellä saa koottua oivan aterian broilerista, riisistä ja kasviksista. Välipala ja illallinen sujuvat hyvin. Valitsen falafelia, vaikka palkokasvit eivät taida edustaa sitä aidointa paleolinjaa. Jogurttikastike jää sivuun.\nIltapala jää liian kevyeksi. En keksi mitä enää söisin, joten menen nukkumaan.\nAamu menee sujuvasti, mutta lounaan jälkeen alkavat vaikeudet. Keitto ja salaatti epäilyttävät keveydellään jo lounasvaiheessa, ja iltapäivällä alkaa hiipiä nälkä. Syön lähemmäs kaksi desiä pähkinöitä ja vähän kuivattuja hedelmiä. Nälkä yltyy, ajatus tökkää ja alan haaveilla pastasta, pullasta ja leivästä. Lähden töistä ennen aikojaan. Kaupassa haalin mukaani hiilihydraatin lähteitä mitä syödä saa; hedelmäsoseita, riisikakkuja, porkkanoita. Kotona syön kaksin käsin. Viisi riisikakkua hillojen kera, tonnikalaa, maapähkinävoita, keitettyjä porkkanoita ja hedelmäsosetta, kunnes olo alkaa tuntua kylläiseltä. Lähden treeneihin.\nIllalla jatkan tankkausta edellispäivän liian kevyestä iltasyömisestä viisastuneena. Neljä perunaa, kolme porkkanaa, lehtipihvi ja iso kasa salaattia runsaasti öljyttynä. Olen keksinyt mantelijuoman ruokajuomaksi korvaamaan pääaterioiden piimää, koska vesi on tuntunut turhan laihalta. Kuvittelen sen heti tekevän vähän kylläisemmän olon.\nOlen tyytyväinen edellispäivän syömisiin. Lisään aamupalalle yhden munan, ja lounaan kebab täyttää mukavasti. Huomaan, että syömiseen menee nykyään enemmän aikaa kuin ennen, kun täytän vatsaa vähemmän energiaa sisältävillä ruoilla. Ja riisiäkin haen kolme kertaa lisää.\nOlen kunnostautunut myös välipalojen osalta. Ensimmäisenä iltapäivän välipalana tummaa suklaata ja vähän hedelmiä. Toisena välipalana kalaa, perunoita ja parsakaalia. Toimii kahdessa erässä hyvin.\nIllalliseksi syön sushia ja juon mantelimaitoa. Vasta myöhemmin muistan, että soijakastikkeessa on vehnää, mutta tulipahan tehtyä. Onneksi kyseessä ei ole keliakia.\nIltapalalla syön pähkinöitä, hedelmiä ja mantelimaitoa. Aavistan jälleen, että se ei riitä, mutta riisikakkukiintiö on täynnä. Normaalisti keittäisin kai tässä kohtaa kaurapuuron.\nAamiainen on päivän aterioista se, joka sujuu. Lounasta ei taaskaan löydy henkilöstöravintolasta eikä alueen lounasravintolasta, joten päädyn kaupan lounastiskille. Alan innoissani kauhoa perunamuusia rasiaan, mutta mitä vielä, siinähän on maitoa. Mikään muukaan lämmin ruoka ei täytä paleon vaatimuksia, joten kokoan rasiaan 800 g salaattia, kalaa, siemeniä, pähkinöitä ja öljyä. Otan vielä varmuuden vuoksi broilerin grillatun koiven mukaan ja mantelimaidon.\nNälkä tulee pian lounaan jälkeen, se kuuluisa hiilarinälkä jälleen. Syön hedelmäsosetta, pähkinöitä ja tummaa suklaata. Toisena välipalana syön sushia ja banaanin. Ruokavalion kaventuminen harmittaa, kun haistelen leipomotuotteiden tuoksua keskustassa.\nPäivä alkaa aikaisin. Aamiaiseksi hedelmäsose, ja jumppaohjauksen jälkeen pari leikkeleviipaletta, kasviksia ja kananmunaa. Kaipaan aamupuuroa.\nRuokakaupan salaattibaari on jo todettu vaillinaiseksi omiin tarpeisiini, joten menen riskillä läheiseen lounasravintolaan. Tarjolla olevissa hampurilaispihveissä on käytetty viljaa, mutta valitsen pihvit silti, koska aivokapasiteetin käyttäminen ruokavalioon alkaa viikon loppupuolella tuntua raskaalta - vaikka saahan tässä teoriassa syödä vaikka mitä. Kylkeen paljon lohkoperunoita, salaattia, majoneesia ja öljyä. Kaloreita kertyy lounaasta mukavat 1200 kaloria.\nNälkä ei tule ihan heti. Illalla jatkan lihalinjaa kebabannoksella.\nLauantain aamiainen sujuu jo rutiinilla. Lounaalla joustan kuitenkin jälleen periaatteesta, sillä eihän edellinenkään päivä ihan putkeen mennyt. Kaalilaatikkoon on lorautettu kermaa, ja syön sen hyvällä halulla. Melkein-paleota! Saattaa olla, että vähän jäätelöäkin otan marjojen kanssa. Illalla maistelen hieman sinihomejuustoa, tai hieman enemmänkin. Ehkä onkin hyvä lopettaa kokeilu tällä tavalla porrastetusti.\nViimeisenä päivänä maidoton ja viljaton ruokavalio ulottuu lähinnä aamiaiseen. Laskeudun takaisin tavanomaiseen sekaruokavalioon turkkilaisella lounaalla, jolla maistelen muun muassa vaaleaa leipää ja jogurttia. Jälkiruoaksi jäätelöä.\nMiten kävi ravintoaineiden?\nEnergiansaanti oli arkena keskimäärin 3000 kaloria, mikä vastaa pitkälti normaalia saantiani, ehkä hieman sen ylikin. En laskenut kaloreita viikon aikana, mutta kummasti sitä vaan tuli syötyä aika lailla energiantarvetta vastaava määrä, vaikka ruoka-aineet pikkuisen vaihtuivatkin peruslinjasta. Viikonlopun lipsumisen takia en enää laskenut lauantain ja sunnuntain ravintosisältöjä mukaan kokonaisuuteen. Ne olisivat luultavasti laskeneet hieman energian keskimääräistä saantia.\nRasvan osuus energiasta oli 46 prosenttia, mikä ylittää väestötason suosituksen. Toisaalta rasvan lähteet ruokavaliossa olivat pitkälti kasviöljyt, kala, pähkinät ja siemenet, satunnaisen lihan ohella, ja rasvan laatu ruokavaliossa olikin erinomainen: tyydyttynyttä rasvaa oli keskimäärin alle viidennes kaikesta rasvasta, kun suositus on enintään kolmannes. Kuitua tuli mukavasti myös kasvispainotteisella ruokavaliolla – toki paljon myös pähkinöistä ja kuivatuista hedelmistä. Proteiinia tuli suosituksen mukaisesti ja hiilihydraattien osuus jäi hieman suositusta pienemmäksi. Aivan erityisen vähähiilihydraattinen ruokavalio ei kuitenkaan ollut, mutta esimerkiksi kovatehoista liikuntaa harrastavalle hiilarien saanti saattaisi olla liian niukkaa.\nKeskimäärin kaikkien vitamiinien ja kivennäisaineiden saanti ylitti ikäryhmälleni suositeltavan saannin reippaasti. Kalsiumin saanti jäi parina päivänä vajaaksi suositukseen nähden, mutta vitaminoidun mantelimaidon ottaminen mukaan kuvioihin oli yksinkertainen keino lisätä kalsiumin saantia (vaikkei tällainen prosessoitu juoma ehkä edusta paleon syvintä olemusta).\nKasvisten määrä oli viikon aikana kiitettävä, eikä "vähemmän fiksuille", impulsiivisille valinnoille jäänyt juuri sijaa rajoitusten takia - tyydyin vain nauttimaan pullantuoksusta. Omalla kohdallani ongelmana oli kuitenkin miltei jatkuva hiilarihimo, vaikka energiaa ruokavaliosta tuli yllättävän paljon. Suunnittelu ei selvästi ollut riittävää, ja lounaspaikkojen ja välipalavaihtoehtojen kartoittamisen kanssa alkoi mennä pata jumiin. En ole maidon ja viljan suurkuluttaja muutenkaan, joten niiden täysi poistaminen ruokavaliosta tuntui lähinnä vaikeuttavan arjen sujumista. Viidennen päivän lipsahdus viljaa sisältävään jauhelihapihviin tuntui romuttavan projektia siinä määrin, että jatkoin samalla lipsahtelulinjalla pari viimeistäkin päivää. Kielletyn hedelmän (juuston) himo yltyi viikonloppua kohden niin voimakkaaksi, että otin sinihomejuustoon varaslähdön ennen aikojaan.\nPaleoruokavalio, tai tässä tapauksessa etupäässä maidoton ja viljaton ruokavalio, on täysin mahdollista toteuttaa siten, että kaikkien ravintoaineiden tarve täyttyy ja ruokavalio on laadultaan hyvä. Ei se välttämättä ihan yksinkertaista ole, jos vilja ja maito ovat aiemmin olleet olennaisia ravintoaineiden lähteitä ja kasvisten rooli jäänyt pieneksi. Järkevästi toteutettuna paleodieetti voi kuitenkin monessa tapauksessa olla terveellisempi kuin perinteinen suomalainen ruokavalio, sillä harva syö kilon kasviksia päivässä. Tai edes sitä puolta kiloa.\nEnnemmin kuin kantaisin huolta huonosta paleoruokavalion laadusta tai ravintoainepuutoksista, suhtautuisin kriittisesti kaikkiin paljon rajoituksia sisältäviin ruokavalioihin. Allergioihin, yliherkkyyksiin ja sairauksien hoitoon pohjautuvat rajoitukset ovat tietenkin paikallaan ja usein ainoa vaihtoehto. Oireiden syyt kannattaa kuitenkin selvittää ennen kuin karsii ruokavaliostaan olennaisia ruoka-aineita, sillä ruoka-aineiden rajoittaminen vaatii pitkäjänteisyyttä ja usein tarkkaa suunnittelua. Toki uuden elämäntavan noudattaminen varmasti helpottaisi ajan myötä, jos siinä motivoisi esimerkiksi oman olon paraneminen ja muutokset tekisi pikku hiljaa, itselle sopivalla tavalla.\nPaleo sinällään toimii hyvin, olkoonkin että sen hyvyys perustuu tutkimustiedon mukaan enemmän esimerkiksi kasvisten runsauteen ja yleisesti hyvään ruokavalion laatuun kuin viljan ja maitotuotteiden välttämiseen. Tärkeintä lienee, että syöminen tukee fyysistä ja psyykkistä hyvinvointia eikä aiheuta kohtuutonta stressiä.\nHyvää ruokahalua kaikille, paleolla tai ilman!


Yöllinen katkeilu | OmaYhteisö\nOlen tästä tuonne vikapäivystykseenkin soitellut noin reilu kuukausi sitten. Yhteys katkeilee sattumanvaraisesti joka yö noin kello 0:30 jälkeen. Yleensä ensimmäinen katkeaminen sattuu 0:40-0:50 välille, jonka jälkeen katkeiluja on ilmeisesti aina aamuun asti. Modeemina on Zyxel P660H-61 uusimmalla firmwarella (PE.8), puhelinpiuha on lyhyt ja ethernet piuhalla mittaa n. 15 metriä. Kahta eri verkkokorttia (emolevyn integroitu ja joku wanha Realtek) kokeiltu myös, samoin pistokkeen ja piuhojen vaihtamista. Yleensä katkokset kestävät joko sen verran kuin modeemilla menee aikaa kätellä yhteys uudestaan tai sitten pari minuuttia.\nYhteys toimii koko päivän katkeilematta, mutta jostain syystä aina yön aikana pätkii. Modeemin logit näyttävät tällaista "System Maintenance" kohdassa:\n01/22/2005 01:17:21 | board 0 line 0 channel 0, call 7769, C02 Call Terminated | CALL DETAIL RECORD\n01/22/2005 01:17:10 | board 0 line 0 channel 0, call 7769, C01 Incoming Call 1500000 | CALL DETAIL RECORD\nOsaako joku tulkata mitä nuo tarkoittavat? Lähetin asiasta Zyxelillekin mailia, mutta sieltä ei ole kuulunut mitään vielä takaisin. Nuo ajat vastaavat katkeiluja.\nEDIT: niin, kyseessä oli siis 8/1 ADSL Nöykkiössä, Espoossa.\nSama homma täällä. Tosin kyseinen temppuilu alkoi vasta n. 2 viikkoa sitten. Modeemina Telewell EA701B lyhyellä puhelin- ja ethernetpiuhalla varustettuna. 1/768 Töölö, Helsinki.\nNo hyvä tietää etten ole ainoa. Liekö vika Sauniksen päässä? Aika outoa, että päivällä toimii ongelmitta.\nPotkitaanpa tätä ylös, jos Saunalahdella olisi asiaan jotain sanottavaa. Otin Zyxeliinkin yhteyttä ja väittivät, että vika olisi ISP:n päässä.\nJuuh... täälläkin pätkii aina yöllä, ja myös irc.saunalahti.fi vetää disconnectia aika usein nimeomaan yöllä, tämä alkaa olla jo suorastaan vituttamaan.\nROTFL Luin ensin tuon otsikon: Yöllinen kastelu\nAjattelin että kyllä ne nyt jo kaikesta saunalahtea syyttää ;D ;D\nMutta asiaa, ei ole kiva juu jos yhteys katkeilee.\nJoo, täällä on ihan samat oireet, mutta katkeilua saattaa tapahtua ihan mihin aikaan tahansa. Logiin tulee täsmälleen samat merkinnät (ZyXEL P 660H-61).\nToisinaan linja toimii täysin moitteettomasti monta päivää, mutta kun katkeilu alkaa, on internetin käyttö miltei mahdotonta; katkoksia noin minuutin valein monta tuntia putkeen Pirauttelin asiasta torstaina vikatiedotukseen, josta neuvoivat vaihtamaan modeemin, no kävin vaihtamassa. Saapa nähdä, miten toimii. Ainakin tänä aamuna oli yksi katkos heti laitteen käynnistyksen jälkeen, joten en ole erityisen luottavainen asian suhteen...\nNoista virheilmoituksista löytyy selitystä esim. tuolta. Kyseessä ei ole sama laite, mutta olettaisin virheilmoitusten tarkoittavan silti samaa.\nJos joku ei jaksa lukea, niin lyhyt yhteenveto: Incoming Call = yhteys DSLAM:iin muodostui Call Terminated = yhteys DSLAM:iin katkesi.\nNo eipä sitten login tiedoista hirveästi iloa ole, mitä nyt ilmeisesti aina n. puoli seitsemään asti pätkii satunnaisesti.\nPätkii myös Verkkokaupan ADSL-routerilla, yleensä puolenyön jälkeen, 0:01-0:30 välillä, kestää muutaman minuutin. Nyt on alkanut pätkiä mystisesti muulloinkin, yhteys vain häviää jonnekin. Sammuttamalla modeemin yhteys yleensä syntyy uudestaan. Aiemmin mitään ongelmia ei ollut, ja asetuksiin en ole koskenut.\nOletko tarkistanut asetuksista, ettei ole jäänyt ns. automaattinen yhteyden katkaisu päällä jonkun tietyn ajan jälkeen tämmöinen "ominaisuus" oli ainakin rr 44b modeemissa.\nKokeilin sitten pistää ADSL2-tuella varustettua beta-firmwarea (27.05.2005 päivätty) sisään, jos se jotain auttaisi, mutta jahka firmware on uploadattu, sanoo modeemi "file system error in RomServer" ja jättää firmwaren päivittämättä. Johtuuko tuo siitä, että modeemi ei jostain syystä tykkää betasta vai kieliikö tuo siitä, että motussa olisi jotain vikaa?\nruksi kohtaan nailed up connection ja sitte timeout 0 sekuntia.. pitäisi pysyä yhteys auki.\nEipä tuosta ole juuri iloa, kun se on vain PPPoA-moodissa käytössä.\nHmm... Ihme vika tuo on tosiaan.. Jos se vieläkin siis vaivaa.\nHelvetin helvetti.. DSL valo palaa mutta netti ei toimi?? KLO on nyt 1:08 ja pätkäsi noin 10min. Mitään huoltokatko ei näyttäs olevan.\n13 maaliskuu 2005\nJuuh, sama juttu täällä, satunnaisesti puolen yön jälkeen katkeilee\nLiityn klubiin, katkeilu on satunnaista ja mutta kyllä ihmetyttää. "board 0 line 0 channel 0, call 17, C01 Incoming Call 1500000".\nOnko jossain manuskaa miten login saa kirjaamaan hyökkäykset etc. On päällä "blocked websites ja attacks" mutta mitään ei näy.\nTällä hetkellä muuten default asetuksilla.\n15 maaliskuu 2005\nOlettaisin, että NAT pitää olla päällä jotta ko. ominaisuus toimisi.\nJotain tekemistä tolla on alueellisten ongelmien, oman modeemin tai talon kaapeloinnin kanssa. Mulla on nyt ollut saunis kohta 2kk, eikä ole kuin kerran katkennut yhteys, ja sekin johtu huoltokatkosta josta oli tiedotekin oma.saunalahti.fi:ssa. Mulla on esim IRC päällä 24/7, ja kun kertaakaan en ole tippunut IRC-serveriltä, ei linjakaan ole voinut pätkiä.\nNAT on päällä kyllä, pitäisiköhän noihin log -> log settings -> address info, unix syslog ym. laittaa mitään. Haluaisin vaan tosiaan nähdä scannaukset etc. enkä lähetellä logeja postissa. ???\n16 maaliskuu 2005\nOletko Firewall -> Threshold kohdan rajoja kokeillut säätää? Ainakaan omalle koneelleni ei yleensä tule niin paljoa kolkutteluja että niitä hyökkäyksiksi voisi sanoa.\nNoiden mainittujen kohtien ei pitäisi vaikuttaa siihen, mitä logiin kertyyn, pelkästään siihen miten login tiedot välitetään eteenpäin.\nTaas on tässä jokayö 3:38:xx katkennu yhteys, aamulla kun nettiboksin boottii niin lähtee taas pelittää, muuten ei yhdistä itestää ???\nNostetaas ylös, onko jollain ratkennut kyseiset ongelmat. Itselläni on katkeillut vähän väliä tässä useamman viikon aikana.\nEilisillasta 23.00 - 8.30 tähän aamuun mennessä logiin oli tullut 28 "incoming call, terminated" bla bla ....onkohan tämä nyt saunaverkossa vai itse taloyhtiön kaapeloinista johtuva dilemma.\n20 toukokuu 2005\nItselläkin on pätkinyt sillon tällön. Tällä viikolla yhteys on katkennut pari kertaa. 16 päivähieman yhden jälkeen ja viimeyönä oli hieman yhden jälkeen. Aamulla buuttasin modeemin ja se nous takas linjalle. En sitten tiedä kun tuo käyttää PPPoA:ta että eikö modeemi vaan osaa aukausta yhteyttä uudelleen ku pätkäsee. Käytössä on Telewell EA-715 joka on kyllä aika vanha laite.\nTuo aika ihmetyttää kun tuntuu että kaikki jotka tästä on valittanu sanoo että se tapahtuu aina yöllä juurikin noihin aikoihin.\nTämä siis Tampereella\nItsellä katkoo yhteyttä päivittäin n. 1-5 kertaa. Linkki tipahtaa, vilkuttelee ja nousee hyvällä tuurilla hetken päästä takaisin pystyyn. Toisinaan ylösnousu vaatii parikin kättely-yritystä, jolloin katkoksen pituus nousee n. 90s+ mittaiseksi. Vakioaika muutenkin tuntuu olevan aina aamuisin eikä niinkään öisin, ja sitten päivällä ja usein vielä jossain vaiheessa iltaa. Lienee aika vikailmoituksen puolelle taas soitella, josko tällä kertaa vikaa oikeasti löytyisikin . . . rasittava ongelma.\nTampereella myös tämä tapaus.


Paavalin evankeliumi in Apple Books\nMikä ihmeen Paavalin evankeliumi? Mistä sellainen löytyy ja miksi sen olemassaolosta ei paljoa puhuta? Mitä lisäarvoa sen ymmärtäminen voisi elämälle tarjota? Paavalin evankeliumi ja sen aivan keskeinen asema tämän päivän ihmisen uskovälineenä on jäänyt hämäräksi. Tähän ovat ajan saatossa vaikuttaneet monenlaiset teologiset suuntaukset, perimätiedot ja auktoriteetit, jotka yhdessä ovat vaikuttaneet paitsi oppisisältöihin, niin myös tavanomaisiin raamatunkäännöksiin. Tämä kaikki on johtanut siihen, että tänään yleisesti pidetään esillä sellaista ”sekaevankeliumia”, johon on hämmennetty mukaan Israelin kuningaskunnan evankeliumin piirteitä ja vaatimuksia. Mutta tällainen toisenlainen evankeliumi – kuten Paavali sitä nimittää – saa kuitenkin aikaan ihmisissä hämmennystä, epävarmuutta ja tulkinnallisia ristiriitoja.\nTässä kirjassa avataan tuota mahtavaa evankeliumia, joka on suunnattu nimenomaan tämän ajan kansojen ihmisille. Evankeliumia, jossa ainoana tuodaan esiin kristinuskon keskeiset elementit: vanhurskautus uskon kautta ja sovitus kaikessa laajuudessaan. Evankeliumia, joka löytyy apostoli Paavalin kirjeistä. Kirjoittaja löysi itse tuon sanoman kaikkine rikkauksineen noin neljäkymmentä vuotta sitten ns. Konkordanttisen raamatun käännösmenetelmän ja sen pohjalta syntyneen kirjallisuuden avulla. Tavallisten raamatunkäännösten perusteella siihen oli vaikea päästä käsiksi.\nKirjassa avataan lisäksi alkuperäismerkityksiä käsitteille, kuten armo, pelastuminen ja sen laajavaikutteisuus, iankaikkisuus, kadotus, helvetti jne. Monet avainsanojen merkitykset ovat ajan saatossa hapertuneet, ja niiden pohjalta on ollut vaikea rakentaa eheää kokonaiskuvaa Jumalan tahdosta ja hänen suunnitelmastaan ihmistä ja koko ihmiskuntaa kohtaan.


AIV-tuoteperhe uudistuu - AIV\nAIVUutiset ja tapahtumatAIV-tuoteperhe uudistuu\n26.9.2016 | 0:00\nSuomen suosituin rehunsäilönnän tuoteperhe uudistuu syksyllä. Tuoteportfolio täydentyy kokonaan uudella, koneystävällisellä rehunsäilöntäaineella. Lokakuussa myyntiin tulevat tuotteet vastaavat asiakkaiden toiveisiin.\nTäysin uutena tuotteena AIV-tuoteperheeseen saadaan kotimainen AIV Pro NC. Se sisältää runsaasti natriumia, joka tutkimusten perusteella lisää rehun maittavuutta. Uutuustuote on suunniteltu esikuivatulle rehulle, ja sen kehitystyössä on ajateltu erityisesti pyöröpaaleihin rehua tekeviä viljelijöitä. AIV Pro NC on koneystävällinen tuote, sillä se on luokiteltu ärsyttäväksi syövyttävän sijaan.\nMyös suositut AIV 2 Plus- ja AIV Ässä -tuotteet uudistuvat. Jatkossa niiden sisältämän hapon luonnetta pehmittää natriumformiaatti ammoniumformiaatin sijaan, ja tuotteiden nimet muuttuvat muotoon AIV 2 Plus Na ja AIV Ässä Na. Muutoin näiden tuotteiden koostumukset on säilytetty ennallaan. AIV Nova Se puolestaan poistuu tuotevalikoimasta. Tuoteuudistus pohjautuu EU-rehulainsäädännön muutoksiin.\n– Nämä pienet koostumusmuutokset eivät vaikuta tuotteiden käyttöön. Niiden säilöntäteho on testattu ja todettu yhtä varmaksi kuin mihin viljelijät ovat vuosikymmenten aikana tottuneet. Muutokset näkyvät lähinnä Oulun tehtaan valmistusprosessissa, AIV-liiketoiminnan vetäjä Kirsi Kuparinen kertoo.\nAmmoniumformiaatin poistuminen sinänsä ei vaikuta tuotteiden käyttömääriin tai suosituksiin. Tiloilla ja varastoinnissa voi käyttää samoja astioita kuin tähänkin saakka. Luonnonvarakeskuksessa (Luke) tehtyjen tutkimusten mukaan uudistetut tuotteet ovat säilönteholtaan korkealuokkaisia.\n– Olemme valmistautuneet huolella tulevaan muutokseen, ja tämä on osa jatkuvaa tuotekehitystämme. Suomen osalta tuoteportfolion muutokset näkyvät jo tänä syksynä ja muissa maissa ensi keväänä. Meille on jatkossakin tärkeää tarjota parhaat ja sopivimmat rehunsäilöntäratkaisut suomalaisille viljelijöille. Tuotteemme ovat tarkkaan testattuja, korkealaatuisia ja kotimaassa valmistettuja, Kuparinen sanoo.\nUudistettu tuoteportfolio julkaistaan kootusti AIV.fi-sivustolla. Kaikki AIV-tuotteet valmistetaan Suomessa, ja niille on myönnetty Avainlippu-tunnus.\npuh. 050 555 5479\nEastman on maailmanlaajuinen erikoiskemikaalien tuottaja, joka valmistaa kemikaalien lisäksi kuituja ja muovituotteita. Yhtiön asiakkaita ovat kuljetus- ja rakennusalan, maatalouden, elintarviketeollisuuden ja kulutustuotteiden yritykset. Eastman palvelee asiakkaitaan noin 100 maassa ja työllistää noin 15000 ammattilaista eri puolilla maailmaa.\nSuomessa Eastman vastaa AIV-rehunsäilöntäaineiden valmistuksesta, tuotekehityksestä, myynnistä ja markkinoinnista. Tuotteet valmistetaan Oulun tehtaalla, josta ne toimitetaan kotimaan markkinoille sekä vientiin. Suomessa yhtiön palveluksessa on noin 130 työntekijää.\nEastman Chemical Companyn tytäryritys Taminco Finland Oy on Suomen toiminnoista vastaava yhtiö. Lisää tietoa sivuilta www.AIV.fi ja www.eastman.com.


Lapset liikkeelle – vauhti virkistää | Health Campus Turku\nLapset liikkeelle - vauhti virkistää\nLapset on luotu liikkumaan ja liikkeellä ja liikkumisella saavutetaan monia taitoja ja hyötyjä. Varhaislapsuudessa lasten tulisikin olla liikkeessä pitkin päivää.\nTuore lasten ja nuorten liikkumissuositus suosittelee 7−17-vuotiaille monipuolista, reipasta ja rasittavaa\nliikkumista vähintään 60 minuuttia päivässä yksilölle sopivalla tavalla. Runsasta ja pitkäkestoista paikallaanoloa tulisi välttää.\nMiten kaupungit, kunnat, kehittyvät hyvinvointialueet ja liikuntateknologia voivat tukea lasten, nuorten ja perheiden liikkumista niin, että suositukset täyttyisivät ja liikunta toisi iloa elämään.\nTeemaan pureudutaan Lasten ja nuorten liikunnan osaamiskeskuksen järjestämässä työpajassa torstaina 21.4.2022. Työpajassa kuullaan alustuksia ja keskustellaan lasten, nuorten ja perheiden liikunnan edistämisestä kolmesta näkökulmasta:\nMinkälaisia lasten ja nuorten liikunnan toimintamalleja on käytössä Pohjoismaissa ja miten niistä kertyneitä oppeja voidaan soveltaa alueellisten käytäntöjen kehittämisessä Suomessa\nMiten Tulevaisuuden sote-keskus ja Perhekeskus -toimintamalli toimivat lasten ja nuorten liikunnan edistäjinä\nMiten liikunnan ammattilaisten ja liikuntateknologian osaajien kansallinen verkosto LIUKAS toimii ja vaikuttaa lasten, nuorten ja perheiden fyysiseen aktiivisuuteen\nLasten ja nuorten liikunnan osaamiskeskuksen toimintatapoja on kehitetty Terveyskampus Turun suojissa Suomen Akatemian kumppanuusrahoituksen turvin. Tehtävänä on ollut yhdistää lasten ja nuorten liikunnan parissa työskenteleviä tutkijoita, kehitystehtävissä työskenteleviä yrityksiä ja julkisia toimijoita, palveluiden tuottajia sekä lasten ja nuorten liikunnan parissa työskenteleviä verkostoksi, jossa vuoropuhelu käytännön ja tutkimuksen välillä on jatkuvaa ja portaatonta. Vuodesta 2023 lähtien verkoston toiminnan koordinaatio vakiintuu osaksi Paavo Nurmi -keskuksen toimintaa.\nAmmattikorkeakoulun johtava yliopettaja Ursula Hyrkkänen kertoo, että verkoston toiminnan kehittämisessä kaikkien toimijoiden yhteinen viesti on ollut se, että Lasten ja nuorten liikunnan osaamiskeskuksen tutkimus-, kehitys-, innovaatiotyö ja koulutus kohdistuvat kaikkeen liikuntaan ja kaikenlaisiin liikkujiin. Erityisesti halutaan kiinnittää huomiota lapsiin, nuoriin ja perheisiin, jotka liikkuvat hyvin vähän ja toisaalta myös heihin, jotka liikkuvat paljon, mutta yksipuolisesti.\nUrsula Hyrkkänen, johtava yliopettaja, TurkuAMK\nTerveyskampus Turku on merkittävä lääketieteen, sosiaali- ja terveysalan ja teknologian moniammatillinen osaamiskeskittymä, joka tarjoaa ainutlaatuisia mahdollisuuksia tutkimustoiminnalle, innovaatioille ja yritysyhteistyölle. Terveyskampus Turku -yhteistyössä ovat mukana Varsinais-Suomen sairaanhoitopiiri, Turun yliopisto, Åbo Akademi, Turun ammattikorkeakoulu, Yrkeshögskolan Novia ja Turku Science Park Oy. Osapuolet edistävät tutkimus- ja yhteistyöedellytyksiä, koulutustoimintaa sekä yritys- ja innovaatiotoimintaa. Lisätiedot: healthcampusturku.fi


Öljy jyrkässä nousussa – yli 40 dollariin - Pörssiuutiset - Ilta-Sanomat\n(KUVA: © Amit Dave / Reuters)\nJulkaistu: 7.3.2016 20:50\nBrent-öljyn hinta on noussut yli 40 dollariin tynnyriltä. Yhtä kallista öljy oli viimeksi joulukuussa.\nÖljy on kallistunut, kun markkinoilla on odoteltu suurten tuottajamaiden sopivan keskusteluun tuotannon jäädyttämisestä.\nLisäksi Yhdysvaltain tuotanto näyttää jo taittuvan. Viime viikolla aktiivisten öljynporaustornien määrä väheni kahdeksalla 392:een, eli alimmilleen joulukuun 2009 jälkeen.\nPuoli yhdeksältä Suomen aikaa Pohjanmeren Brent-laadun toukokuun toimitusten hinta oli noussut eilisestä 2,06 dollaria 40,46 dollariin. Raakaöljyn WTI-laadun huhtikuun toimitusten tynnyrihinta oli kohonnut 1,87 dollaria 37,80 dollariin. Molemmat olivat kallistuneet noin viisi prosenttia eilisestä.\nSaudi-Arabia, Venäjä, Qatar ja Venezuela sopivat helmikuun puolivälissä, että ne jäädyttävät tuotantonsa alkuvuoden tasolle, mikäli muut tuottajat liittyvät samaan rintamaan. Venäjän energiaministerin Alexander Novakin mukaan maiden on tarkoitus kokoontua neuvottelemaan asiasta maaliskuun lopulla tai viimeistään huhtikuun alkaessa.\nVenäjä ja tukku muita öljymaita luottoluokittajan tarkkailulistalle Norjan luottoluokitus pysyy ennallaan, Moody's vahvisti. Luokittaja tekee päätöksensä kahden kuukauden aikana. Lue lisää ›


Koron laskeminen lainalle | TOP 10+ pikalainat | Pikavippi-Online.com\nTarvitsetko koron laskeminen lainalle?\nHelppo ja hyväksi todettu vippipalvelu — koron laskeminen lainalle. Lisäksi toivomme lainaavan. Vapaiden lainojen sijaan lainanantajat tarjoavat nyt ilmaisen luoton 30 vuorokaudelle. Sopimuksessa pikalasi myös kaikki muut yksityiskohdat, kuten laina-aika, erän määrä, selvityspäivä, valtuutettu signee-nimi, lainan haltijan nimi, lainan korko, oikeusapua koskeva raporaario, joka on suoritettava, kun maksu ei ole vastaanotettu ajalla jne.\nKoron laskeminen lainalle. Oletko vuotias ja etsit lainaa?\nKulutusluotto: Lainaa firmalle, Lainaa 300 euroa heti, Hae lainaa virosta, Erin elämä on laina\nKoron laskeminen lainalle: Hae täältä nopeasti paras pikalaina € ja lainaa juuri sinulle sopiva ensilaina\nSe edellyttää koron laskeminen lainalle vain 18-vuotiaita ja ei ole rekisteröitynyt. Laina-laskimen avulla lasketaan laina useilla eri maturiteeteilla. Pienet lainat ovat edelleen olemassa, mutta lainaa ei enää voida hakea tekstiviestillä. Haluamme vain varmistaa, että saat edullisimman palkkapäivälainan ja siksi eniten rahaa. Jokainen voi joutua lainojen ottamiseen, vaikka oletkin nuori.\nBasis Bank on tanskalaiseen verkkopankki, koron laskeminen lainalle on koron laskeminen lainalle olemassa jo yli 15 vuotta. Niin sanottu laina-sms, lainaussähköposti ja kulutusluotot ovat viime vuosina nousseet jyrkästi, eikä ole merkkejä siitä, että tulevaisuudessa olisi vähemmän. Jos nostat pankkilainaa, pankin on tiedettävä, mitä rahaa käytetään, mikä voi usein olla este, jos et halua käyttää rahaa varoihin, jotka voidaan jälleenmyydä. Asuntolainojen välillä on suuri ero.\nKoron laskeminen lainalle: Täytä -lainahakemus ja saat lainapäätöksen heti!\nMeiltä saat euroa lainaa nopeasti ja edullisesti Varmista nopeiden lainojen alhaisimmat kustannukset. On eroja, jos valitset pikala tai kiinteän koron. Joten tämä merkitsee sitä, että tietokoneestasi täytät sovelluksen vapaa-ajallesi ja hoidat lainalla nopeammin kuin pankin kanssa. Jos olet rekisteröitynyt, sinun ei pitäisi ajatella ajatusta lainojen lisäämisestä. Online-lainanantajien aukioloajat ovat myös paremmat kuin pankkialalla. Mitä hyväksytään lainan vakuudeksi Danske Bankissa?\nNyt voit maksaa myös Vannetukun Nettiluotolla! palvelun kautta voit hakea lainaa - euroa Pikavippi 200 euroa!\nNopeimmat lainafirmat mistä kannattaa hakea — koron laskeminen lainalle. Voit tarkistaa sen itse. Altaat Pool-säästöillä saat palautuksen talletustilillesi. Koron laskeminen lainalle pikalainaa lainojen välinen ero on lainan määrän ja maturiteetin määrä. Kun nimelliskorkon ja lainakoron välinen ero on efektiivinen korko, se johtuu yleensä lainan koroista useamman kerran vuodessa. Tiedän, mitä minulla on joitakin noloisia kysymyksiä.\nSuomivippi, Laina Rahaa Heti PIKALAINA — koron laskeminen lainalle\nYllättikö rahan tarve? Ninnin pikavippi! Tila saa lainaa tulevia tukia Oletko vuotias ja haet lainaa? Tutustu k lainapalveluihin. Hae vippi e heti tilille 24h\nKoron laskeminen lainalle. Miten laina kilpailutetaan?\nExpress Bank, esimerkiksi. Mitä maksaa lainaksi. Se on niin helppoa. Hanki kaikki edut tänään. Ålandsbanken pikavippi olet koron laskeminen lainalle, sinulla ei ole mahdollisuutta ottaa korotonta lainaa. Jos tarvitset lainaa Ennen kuin valitset ensimmäisen lainan, saatat joutua tutkimaan muita vaihtoehtoja. Eläinlääkäri taloudesi ja pian voi päästä päättää, haluavatko heille lainan. On monia, jotka haluavat lainata hieman ylimääräistä nyt he ovat käynnissä ja se on hyvä, jos sinulla on varaa se erissä seuraavina kuukausina, kunnes olet velaton uudelleen.\nEge koron laskeminen lainalle\nJos koron laskeminen lainalle lainannut rahaa meiltä ennen kirjautumista ja lainat Hos MiniFinansille, koko lainahakemus on verkossa ja voimme näin tehdä koko prosessin nopeammin kuin jos sinun pitäisi ottaa pankkilaina, jossa prosessi on pidempi ja sinun on selitettävä täsmällisesti mitä haluat käyttää rahaa. Lisäksi laina-laskin on olennainen työkalu tulevien kulujen hallintaan. Ikäsi on selvästi jatkuva. Tietenkin sinulla on myös peruuttamisoikeus, jota voit käyttää. Lue lisää.\nVivus pikavippi 50e 19v\nHyvä hinta. Hinnat ovat merkinneet, että koron laskeminen lainalle saaneet enemmän kuin odotettiin. Laina rahaa koron laskeminen lainalle vuodessa Eel Money Portal ja sinulla on mahdollisuus varaa vankka perusta, jossa voit kehittää koulutuksen ja työn. Kokonaisluottokustannukset ja takaisinmaksut yhteensä voivat pyöristyksestä johtuen olla hieman korkeammat laina-laskimessa kuin lopullisessa laina. Riippuen laina-laitoksesta, jota käytät ja jos olet hakenut lainoja pankkipäivinä, on mahdollista saada rahaa tiliisi muutamassa minuutissa. Lue lisää.\nLainake koron laskeminen lainalle\nSe on halvempi laina kuin useimmat pankkilainat. Hakijoiden on vastattava lainanantajien vaatimuksia heille, finncredit fi se koskee hakijoiden hyväksyntää suhteessa muihin vaatimuksiin, joita kuvataan seuraavassa luvussa. Kun lainaat rahaa jouluksi, se ei välttämättä ole merkki siitä, että sinulla on villi ylitys, mutta ehkä sillä ei ole juuri tarpeeksi rahaa. Molemmat luottolaitokset sulkevat lähiaikoina saataville korottomat korottomat lainat. Lue lisää.\nEdut Ensimmäinen laina koron laskeminen lainalle täysin ilmainen Mahdollisuus halpaa pankkilainaa Ei kysymystä Maksu 15 min jälkeen. Ne koskevat esimerkiksi Ferratumin vähimmäisluottoa, mutta tämä pätee vain, jos et ole aikaisemmin lainannut rahaa heiltä. On Turbo on. Jos teet Internet-pankkisi vetäytymisen esirekisteröidyn tilisi toiseen pankkiin ja siirrät sen ennen muuta, seuraavana pankkipäivänä.\nVoit valita, milloin ja kuinka paljon maksaa kelkka. Säästötili antaa sinulle ylellisyyttä resurssien uudelleensijoittamiseen velka-alueille, joilla on mahdollisuus poistaa ne arvoltaan paljon ilmaisua, pikala mitään tapahdu. Riippumatta lainahakemuksen syystä useimmat pikaluottojen tarjoajat koron laskeminen lainalle hyväksyvät hakemuksen - niin kauan kuin vaatimukset täyttyvät. SMS-laina voi olla hieman harhaanjohtava, mutta se on hyvin luonnollinen selitys. Jos tarvitset lisää nykyistä lainaasi tai luottoasi, voit hakea lisäystä verkkopankin kautta. Hae Money Portal -lainoja tänään. Etsi ohje Valuutta Maksaminen ja siirto Vetokortti Näytä kaikki kohteet. Verkkolainojen tarjoajien vaatimukset - lyhyesti Ikä - usein sinun on oltava 21 vuotta Kotitalouden vuosittaiset tulot Verot kiinteistä tuloista - yksittäisiä palveluntarjoajia lukuun ottamatta Ei rekisteröityjä huonoja maksajaa.\nLuottotietosi ja mahdollinen maksuhäiriömerkintä eivät ole este\nSe liittyy tavallisesti siihen, että sinun koron laskeminen lainalle lukea jotain korkeampaa, että jätät kotiin. Se maksaa kr. Milloin lainata rahaa jatkuu. voit myös lainata kr. Muista kuitenkin, että SMS-lainaan liittyy usein maksuja, mutta yksityisten lainojen yhteydessä voi olla suuria luottokuluja. Velkoja on jatko-osapuoli. Yhteensä luottolimiitti SEK Kesto 12 0 päivää. Pluto Plutus on yksi Express Bank -perheen uusimmista jäsenistä.\nAinoa vaatimus on, että sinulla on kiinnitys meidän kanssamme. Sinulle tarjotaan lainoja, kunnes koron laskeminen lainalle oman maturiteetin - niin kauan kuin se on kuukauden sisällä. Yksityinen koron laskeminen lainalle koskee yksityistä taloutta. Uusi auto on ensimmäistä kertaa rekisteröityjä autoja, joissa on viime vuoden, vuoden tai ensi vuoden auton malli, ostettu suoraan jälleenmyyjän kautta. Budjetin pitäisi olla opas, joka voi auttaa sinua talouden kanssa. Lue lisää jos olet pulassa. Se on yleensä edullisin laina, jota saat. Halvat lainoja - Mitkä ovat haitat.\nVoitko lainata pankista. Häät on nyt kerran jatkoa. Paras ratkaisu on mennä pankkiisi ja tehdä heistä katsomaan taloutesi. Monet edut ja palvelut liittyvät kortin numeroon, mikä voi aiheuttaa ongelmia, vaikka kortin numero olisi sama.


Game Matoja. Pelaa verkossa ilmaiseksi\nPeli Matoja Online\nPelin kuvaus: Yksinkertainen ampuja matoja Worms.Käyttämällä ase, tappaa muut armeijan matoja ja lepakot.Voit tehdä tämän, sinun kaksitoista kierrosta ja kahdeksan leikkeet hänelle.Käytä luoteja huolellisesti, muuten voit siirtää tasolle elävä ja menettää.\nYksinkertainen ampuja matoja Worms.Käyttämällä ase, tappaa muut armeijan matoja ja lepakot.Voit tehdä tämän, sinun kaksitoista kierrosta ja kahdeksan leikkeet hänelle.\n© playgame24.com - ilmainen online peli Matoja ().\nPelaa online flash peli Matoja ilmaiseksi. Älä unohda Arvioi tämä peli Matoja ja jakaa tämän pelin kanssa parhaita ystäviä.


Etusivu • PTBrows • Helsinki\nMicroblading + shading & Combo Brows\nOmbré-kulmat & Powder brows\nPigmentointien ja Microbladingin sertifioitu Master tason ammattilainen Petra Tujunen\nPalvelemme Helsingissä Töölössä, osoitteessa: Pohjoinen Hesperiankatu 15.\nHoitolamme tarjoaa vahvalla ammattitaidolla Microbladingit, Pigmentoinnit (kulmat, huulet, eyelinerit), Kulmapigmentointien vaalennukset ja poistot, sokeroinnit, ripsien pidennykset sekä Lash ja Brow Liftit.\nPTBrowsin on perustanut Petra Tujunen joka aloitti kauneusalla ensin meikkitaiteilijana sekä kampaajana, mutta on nykyään erikoistunut Microblading- ja Pigmentointipalveluihin. Päätoimisena pigmentointi-artistina jo usean vuoden ajan toiminut Petra rakastaa työtään ja se on hänelle intohimo. Nykyään hän myös kouluttaa niin uusia alalle haluavia sekä jo alalla olevia ammattilaisia.\nVahva ammattitaito sekä tekninen ja monipuolinen osaaminen näkyy myös haastavissa korjaus- ja peittotöissä ja onkin Suomen huipputasoa. Petran ammattitaito on huomioitu myös maailmalla ja hänen töitään jaetaan mm. Swiss Colorin, Microbeaun, LiPigments Globalin, Sharp Browsin, Labinan, Worthit Beauty Academyn ja muiden alan suurten ja tunnetuimpien organisaatioiden julkaisuissa.\nPigmentointeja ja Microbladingia tekee meillä myös Nikolina Beatovic ja hän on myös kokenut, vahva ammattilainen, joka suhtautuu yhtälailla työhönsä intohimolla ja rakkaudella. ”Niki” on erikoistunut myös kulmien laminointeihin ja ripsien kestotaivutuksiin. Nikin töitä löydät Instagramista: @beabrowsniki\nHoitolassamme teitä palvee myös Taina Vuorentausta. Tainalta saat hyvällä maulla ja ammattitaidolla ripsien pidennykset klassisista uusimpiin Wispy ja Cat eye tyyleihin, Lash liftit ja Brow liftit sekä kulmien värjäykset ja muotoilut. Taina on todellinen huippuammattilainen sokeroinneissa ja tekee kaikkien alueiden sokeroinnit aina brassista kasvojen sokerointeihin. Tainalla on sokeroinnissa ihan oma spesiaali tekniikkansa mikä mahdollistaa käsittelyn super nopasti. Hänen pedissään saat ihanan sileän ihon pitkäksi aikaa. Vahva suositus! Tainan löydät myös Instagramista @beautytaina.\nHoitolamme sijaitsee Helsingissä, Töölössä os. Pohjoinen Hesperiankatu 15. Parkkipaikkoja on edustalla reilusti sekä julkisilla pääsee näppärästi lähes etuovelle. Hyvänä maamerkkinä on Töölö Gym ihan vieressä.\nAjanvaraukset nettiajanvarauksella, meilitse: info@ptbrows.fi tai numerosta 040 6602014. Petran tavoittaa parhaiten meilitse ja huomioithan, että olemme paikalla sovitusti eli vastaamme puhelimeen liikkeessä ollessamme töiden välissä.\nSertifioitu Microblading- ja Kestopigmentointi -artisti sekä maskeeraaja, meikkitaiteilija.\nOlen PTBrowsin perustaja ja päätoiminen taiteilija. Alunperin olen kotoisin Etelä-Pohjanmaalta, Lapualta. Olen asunut elämäni aikana hyvinkin monella paikkakunnalla, mutta nykyään jälleen Etelä-Suomessa.\nMinulla on kauneudenhoitoalalta yli 20:n vuoden kokemus meikkitaiteilijana sekä kampaajana. Kampaajan työt olen toistaiseksi jättänyt, sillä olen erikoistunut Microblading- ja pigmentointi- palveluihin ja niiden kouluttamiseen.\nAmmattitaitoni viimeisimpään olen hankkinut mm. kansainvälisesti hyväksytyn SharpBrows Academyn kautta, joka kouluttaa ammattilaisia ympäri maailman sekä Swiss Colorin että monien muiden kansainvälisten huippuammattilaisten opeissa. Pidän ammattitaitoani yllä kouluttautumalla jatkuvasti sekä intohimo tekemiseeni pitää minut ajan tasalla jatkuvasti kehittyvällä alalla.\nVahvuuksiani ovat Monipuolisuus, tarkkuus, useiden tekniikoiden osaaminen, keskittymiskyky sekä esteettinen silmä. Vuosien työ kauneuden parissa on tuonut myös symmetrian ja sopusuhtaisuuden hahmotuskyvyn sekä intuition erilaisten asiakkaiden kanssa työskentelyyn. Kouluttajana olen tarkka, vaativa, rehellinen, avoin ja kannustava. Kaikki aloittavat nollasta ja vain tukemalla toisiamme ala kehittyy oikeaan suuntaan.\nLisää Petrasta »\nParhaiten tavoitat minut yhteydenottolomakkeella tai meilitse\nAjanvaraukset Töölöön nettiajanvarauksella, meilitse info@ptbrows.fi tai nro: 0406602014.\nAjanvaraukset Töölöön nettiajanvarauksella tai meilitse.\nLUETHAN VARAUSEHDOT HUOLELLISESTI\nHUOM! Varauksesta saat varausvahvistuksen meiliisi. luethan sen huolellisesti, sillä meilissä on tärkeää tietoa mm. varausmaksusta.\npetra@ptbrows.fi / 0449792638\nSeuraa minua Instagramissa @ptbrows\nAjanvaraukset Töölöön nettiajanvarauksella, meilitse osoitteeseen petra@ptbrows.fi tai numerosta 0406602014.\nAjanvaraukset Töölöön nettiajanvarauksella, meilitse osoitteeseen petra@ptbrows.fi tai numerosta\nCopyright 2021 PTBrows. Kaikki oikeudet pidetään.


repairs-pelit - Pelikone - Ilmaiset Pelit ja Nettipelit\nHakutulokset tagilla: 'repairs' - 4 peliä\nMario Viherpairs 2\nMario Viherpairs 2 on täällä! Tällä kertaa taistelet Youtube-vihollisia vastaan! Liiku käyttämällä nuolinäppäimiä. Tähtää ylös ja alas A ja D näppäimestä ja ammu S kirjaimel... Pelaa!\nMario Viherpairs 2 on täällä! Tällä kertaa taistelet Youtube-vihollisia vastaan! Liiku käyttämällä nuolinäppäimiä. Tähtää ylös ja alas A ja D näppäimestä ja ammu S kirjaimella. mario viherpairs 2 pasi viheraho markorepairs taso hyppely tasohyppely suomipeli suomi pasiviheraho marko virtanen repairs


Skopjen lento tilastoitiin - tartunnoissa iso pomppu\n13.08.2020 klo 14:30\nUlkomaan lentoihin kohdistetut massatestit ovat viime päivinä kirjautuneet THL:n dataan.\nViime päivien koronatartuntalukemat selittyvät ainakin osittain ulkomaan lennoille kohdennetuilla massatesteillä. ALLOVERPRESS\nTHL raportoi tänään 41 uudesta koronavirustartunnasta. Tartuntojen kokonaismäärä on tänään 7 683. Päiväkohtaisesti kyseessä on melko suuri pomppu, sillä tällä viikolla uudet tartuntamäärät ovat olleet keskiviikkona 19, tiistaina 22 ja maanantaina 17.\nTHL:n ylilääkäri Tuula Hannila-Handelberg kertoo, että 11.-13.8. THL:n tilastodataan on kirjautunut ulkomaan lentoihin kohdistuneet massatestaukset.\nTänään huomio kiinnittyi erityisesti Varsinais-Suomen sairaanhoitopiirin alueelle, missä todettiin 14 uutta tartuntaa. Lukema on yhdelle päivälle korkea, mutta sille selityksen antaa Varsinais-Suomen sairaanhoitopiirin tartuntataudeista vastaava ylilääkäri Esa Rintala.\n– Tämä luku on kerätty useamman päivän ajalta. Eilen meiltä ilmoitettiin kolme uutta tapausta, Rintala kertoo.\nRintala sanoo, että tämän päivän korkeaa lukemaa selittää se, että kohutut Skopjen-lennot on saatu tilastoitua THL:n papereihin.\nLauantaina 8. elokuuta Pohjois-Makedonian Skopjesta Turkuun tulleeseen koneeseen kohdistetusta massatestistä löytyi 26 koronatartuntaa yhteensä 157 matkustajalta, jotka on kaikki asetettu karanteeniin. Turkuun saapui myös tiistai-iltana 11. elokuuta lento Skopjesta. Lennon matkustajista viidellä havaittiin koronatartunta.\n– THL tilastoi uudet tartunnat kotipaikkakunnan mukaisesti, Rintala kertoo.\nRintala sanoo, että valtaosa koneessa olleista koronatartunnan saaneista henkilöistä oli Suomen kansalaisia. Heidät merkitään THL:n tilastoon kotipaikkakunnan mukaisesti.\nHannila-Handelberg sanoo, että THL kirjaa tietoihinsa myös kaikki ulkomaiden kansalaiset, jotka ovat saaneet Suomessa positiivisen koronavirustuloksen.\n– Jos kotipaikkakuntaa ei ole, tulos kirjautuu testi- tai hoitopaikkakunnan mukaan, Hannila-Handelberg kertoo.\nCOVID-19 aiheuttaa ikävän taudin. IL-TV


Höyhenenkevyt sielumme - Pastori Mika Tuovinen\n23.8.2015 kirjoittaja Mika Tuovinen\nHerännäisjohtaja Jonas Lagus (1798-1857) kirjoitti Evankeliumin ääni -teoksessa sielustamme ja sen pelastuksesta sekä rististä eli vaivoista ja vaikeuksista. Laguksen mukaan Jumala antaa meille ristin kannettavaksi höyhenenkevyen luontomme ja sielumme vuoksi. Jos Jumala ei antaisi elämäämme punnuksia, lähtisimme ehkä Jumalan tieltä pois.\nHöyhenenkevyt sielumme tarvitsee painoja, jotka pitävät sitä maailman ja elämän myrskyissä paikallaan.\nEn tiedä, mitä punnuksia Jumala on antanut sinun elämääsi. Mutta jos ne ovat Jumalan antamia, niiden tarkoitus on, että olet kerran perillä taivaassa. Älä siis luovuta!\nKategoriat Usko Avainsanat Jonas Lagus, Jumala, risti, sielu Artikkelien selaus\nJoitakin kesän 2015 tapahtumia


Uutiset – Page 159 of 239 – Pesäkarhut\nSuomi hakee jatkoa mestaruusputkelleen pesäpallon Maailmancupissa\nPesäpallon kahdeksas Maailmancup-turnaus käynnistyy Sveitsin Luzernissa tiistaina. Mukana ovat joukkueet Australiasta, Saksasta, Suomesta ja Sveitsistä. Suomi on voittanut historian aikana kaikki jaossa olleet mestaruudet. Tällä kertaa […]\nPesäkarhut – Viinijärven Urheilijat 2-0 (6-2, 3-2) Pesäkarhut päätti kolmen pelin viikkonsa voittoon Viinijärven Urheilijoista kotikentällään. Ottelussa kuumenivat myös tunteet, kun estämistilanne jakoi vahvasti mielipiteitä kentällä. […]\nYkköselle tappio Jyväskylässä\nNaisten ykköspesiksen otteluraportti Jyväskylä-Pori Lähdimme aikaisin aamulla matkaamaan helteiseen Jyväskylään. Puolessa välissä matkaa kävimme täyttämässä vatsat aamubrunssilla Virroilla. Ensimmäinen jakso oli tasainen lukemin 1-1 kolmanteen vuoropariin […]\nPesäkarhujen pelitauko on vain kahden päivän mittainen, sillä sunnuntaina Porin pesäpallostadionille kotijoukkueen vastustajaksi astelee Viinijärven Urheilijat. Perjantaisessa hurmosottelussa Lapuan kaatanut Pori tuntuu saaneen peli-ilmeensä kohdilleen. Viinijärvellä on […]\nPesäkarhut – Lapua 2-1s (5-3, 0-1, 1-0) Pesäkarhut otti perjantai-illan hellekelissä historiallisen voiton hallitsevasta Suomen mestari Lapuan Virkiästä. Viimeksi porilaiset ovat ottaneet voiton lapualaisista kaksi vuotta […]


Centaura Diamonds (Takuulla konfliktivapaita timantteja)\nKannamme ylpeästi velvollisuutta ja huolta, että jokainen myymämme timantti tulee konfliktivapaista lähteistä. Centaura Diamondsilta ostetut timantit ovat taatusti konfliktivapailta alueilta, Kimberley-prosessin ja asiaa koskevan YK:n säädännön mukaisia.\nValikoimme huolella tavarantoimittajamme ja hiojamme yrityksen sisäisen ohjeiston mukaisesti. Muiden vaatimusten lisäksi tuottajien ja hiojien täytyy olla maailman johtavan timanttikauppalistan (Sightholder) jäseniä, sosiaalisesti ja ympäristöllisesti vastuullisia ja noudattaa tiukasti Kimberley-sopimuksen ehtoja. Säännölliset tarkastukset varmistavat, että niin kutsutut ”veritimantit” suljetaan pois.\nKonfliktitimantit tai veritimantit ovat timantteja, joita myydään aseellisten konfliktien, sisällissodan ja terrorismin rahoittamiseksi. Vuonna 2002 luotiin kansainvälisellä sopimuksella Kimberley-prosessi. Se on järjestelmä, joka seuraa ja sertifioi timanttien tuotantoa raakatimanttivaiheesta lopputuotteeksi, hiotuksi timantiksi. Yleiseen tietoisuuteen konfliktitimantit tulivat Leonardo DiCaprion tähdittämän menestyselokuvan “Blood diamond – Veritimantti” myötä.


LYNET > Lynet koordinoi\nLynetin omien tutkimusohjelmien lisäksi yhteenliittymä voi koordinoida ministeriöiden yhdessä toteuttamia tutkimusohjelmia ja muita yhteistyöaloitteita. Tällä hetkellä Lynet koordinoi METSO-ohjelmaa tukevaa tutkimus ja kehitystyötä sekä Maatalouden ympäristövaikutusten tutkimusohjelmaa (MATO).\nMaatalouden ympäristövaikutusten tutkimusohjelma MATOn koordinaatio\nMetsien monimuotoisuuden ja ekosysteemipalvelujen hankekoordinaatio ja METSOn tuki 2017-2020\nVihreän kasvun sekä resurssi- ja materiaalitehokkuuden avainindikaattorit (ViReAvain) -hankkeessa luotiin yhteiskunnallisen ohjauksen ja päätöksenteon tueksi 19 Suomen oloihin sopivaa avainindikaattoria, jotka kuvaavat monipuolisesti vihreän kasvun mahdollisuuksia ja kipupisteitä. Hanke toteutettiin Lynet-toimijoiden SYKEn ja Luken johdolla. Työssä oli mukana myös Ramboll Oy, Oulun yliopisto, Motiva ja Tilastokeskus. Työn toteutusta valvoi YM, TEM ja MMM. Indikaattorit löydät alla olevan linkin takaa:\nVihreän kasvun sekä resurssi- ja materiaalitehokkuuden avainindikaattorit (ViReAvain) –hanke\nYmpäristöministeriö ja maa-ja metsätalousministeriö tilasivat Lynetiltä taustaselvityksen fosforin ja typen kierrätyksen nykytilanteesta Suomessa. Lisäksi tutkijoiden toivottiin ehdottavan toimenpiteitä ohjauskeinojen kehittämiseksi. Selvityksen toteutti joukko alan asiantuntijoita Luonnonvarakeskuksesta, Suomen ympäristökeskuksesta, Teknologian tutkimuskeskus VTT:stä ja Elintarviketurvallisuusvirasto Evirasta.\nRaportti, siihen pohjautuva politiikkasuositus ja muuta aiheeseen liittyvää materiaalia on saatavilla alla olevan linkin takaa.\nRavinteiden kierrätyksen nykytila ja suositukset ohjauskeinojen kehittämiseksi\nJulkaistu 31.5.2016 klo 14.49, päivitetty 28.9.2017 klo 11.20


Netti hidas (?) - miljoona maa-antennia tulossa lisää ja jokunen satelliitti | ThePukki\nNetti hidas (?) - miljoona maa-antennia tulossa lisää ja jokunen satelliitti\nWritten by ThePukki on 26-06-2020 16:39 | 5G\nNetti hidas (?) – miljoona maa-antennia tulossa lisää ja jokunen satelliitti\nKyllä maailma on joskus niin epäoikeudenmukainen.\nTähänastisen elämäni ehkä pahin jakso osui kohtaan, jossa sukulaiseni myi minulle omakotitalon – unohti tosin kertoa asentaneensa uima-altaan talon kerroksellisen pohjalaatan sisään: lomamatkan aikana päävesilinja oli heillä pamahtanut talon sisällä, ja ko. tilassa olleen eristämättömän kohdan kautta satoja litroja vettä oli päätynyt piiloon rakenteisiin.\nKorkeimman Oikeuden ovella asti käytiin. Ja niinkuin arvaat, voitto tuli mutta rahat meni. No, siitäkin on selvitty – joskin vanhimmat lapseni saivat muistoksi jotain altistumiseen liittyvää.\nMutta asiaan: talossa oli toinenkin ongelma: keskeneräisyys, joka sopimusteitse jäi myyjän vastuulle hoitaa. Ja siitä tämä artikkelin pikku koplaaminen muuhun. Nimittäin, talossa oli täyttä häkää asuttu jo parikymmentä vuotta, mutta myynnin yhteydessä selvisi luvattomia asuinneliöitä.\nSe johti mm. siihen, että toistakymmentä vuotta jätettä menestyksellisesti eteenpäin siirtänyt yläkerran WC piti rakentaa paperillekin => lähinaapureilta kysymään, saako rakentaa sen mikä siellä jo on ...\nTänään jo jaksaa vähän hymyilyttääkin – joskin niinä prosessin vuosina ei ollut muuta vaihtoehtoa kuin vain jaksaa eteenpäin. Voimia niille, joilla nyt sellaista päällä.\nSiispä: Suomessa jos ylipäänsä haluat jotain rakentaa, niin alkaapa aikamoinen lupasoppa. Tänne landelle pystytin siis juuri kanalan; neliökoko oli ”sopiva” = ei tarvinnut erillisiä rakennuslupia – mutta terveyspuolen luvat kylläkin, vaikkemme mitään myy, ja itse kulutamme.\nMietipäs tuollaiset lasit päässä seuraavaa: Starlink on kunnianhimoinen network, joka muodostuu noin 12,000 satelliitista, joita SpaceX haluaa käyttää tuottamaan high-speed internetin ihan kaikkialle maailmaan – sademetsät mukaanlukien.\nNyt, kattojärjestö FCC valtuutti SpaceX:n alkamaan asentaa miljoona (1 000 000) maa-antennia Starlink’in internet- projektia varten. “Se muistuttaa kepin nokassa olevaa UFO’a,” SpaceX:n toimitusjohtaja Elon Musk sanoi näistä maa-antenneista alkukuun haastattelussa.\nStarlink siis tuo meille satelliitti-internetjärjestelmän, jonka konstellaatioon kuuluvia satelliitteja oli 122 kappaletta matalalla Maan kiertoradalla marraskuussa 2019. Tavoitteena on tarjota koko Maapallon kattava internet-verkko. Suurimmillaan suunnitelmissa konstellaatio käsittäisi jopa 40 000 satelliittia. Mitähän kaikkea kivaa sieltä sitten viskataankaan niskaamme – etkä pääse pakoon mihinkään. Eli, kävivätkö ne, jenkit, muuten sinulta kysymässä mitään lupaa – kuten minun oli pakko käydä naapurissa?\nNyt alkaakin jo melkein potuttaa – sekä kokemus- että tulevista syistä ... niin – missäs ne kyseiset terveys- ja turvallisuustutkimukset noista maailmansaastuttajista taas olivatkaan – vai alkaako kohta meidän päässämme, viimeinkin, kirjaimellisesti säteillä ... sillä: ”Mikäli vielä lisäämme kaksikymmentä tuhatta 5G-satelliittia, pilaamme edelleen maailmanlaajuista sähköpiiriä ja saatamme muuttaa Schumannin resonanssia, johon nojautuen elämä maassa on kehittynyt. Vaikutukset ovat maailmanlaajuisia ja ne voivat olla erittäin turmiollisia”. Siiskö, ensin katsotaan ja sitten vasta kadutaan? – joskin katastrofin aiheuttajista sitten onneksi tulee siinä matkalla miljardöörejä ...\n”Hän mädättää siltä kansalta lihan, kun se vielä seisoo jaloillaan, sen silmät mätänevät kuopissansa, ja sen kieli mätänee sen suussa.” (Sak. 14:12).


Veini Kämppi paineli toiseksi SM-sprintissä, Ina Kämppi viides | Etusivu | Pitäjänuutiset\nEtusivu 5.2.2019 10:01\nVeini Kämppi paineli toiseksi SM-sprintissä, Ina Kämppi viides\nPertunmaalainen Veini Kämppi oli päivän toiseksi nopein omassa luokassaan rallisprintin Nilsiän osakilpailussa viikonloppuna. Hänen tyttärensä Ina Kämppi oli naistenluokan viitonen.\nVeini Kämppi käskyttämässä Ford Fiestaansa. Kuva: Taneli Niinimäki\nPertunmaalainen Veini Kämppi oli päivän toiseksi nopein omassa luokassaan rallisprintin Nilsiän osakilpailussa viikonloppuna. Hänen tyttärensä Ina Kämppi oli naistenluokan viitonen. Kämpit edustavat Mäntyharjun Moottorikerhoa.\nPäivän nopeimmat kuljettajat löytyvät Hallian nimen takaa, sillä isä Toni oli yleisen nopein ja hänen poikansa Tuukka junioreiden nopein. Nilsiässä rata oli viisikilometrinen.\n– Reitti oli tosi hieno, tykkään ajaa tällaista nopeaa tietä. Kun vähän rupeaa pelottamaan, vauhti on kohdallaan, tuumi isä Hallia kilpailun jälkeen.\nKämpit osallistuivat kilpailuun Ford Fiestalla, joka on varustettu Volvon nopealla moottorilla.\nVeini Kämppi lähti kiertämään rataa ensiksi.\n– Tuntui että se meni varsin hyvin. Kurveissa se kääntyi hienosti. Kunnes loppupuolella osuin penkkaan, josta jouduin peruuttelemaan pois, Kämppi kertoi.\n– En ollut tällä päässyt ajamaan kuin Mäntyharjun sprinttirataa ja vähän jäällä, hän totesi.\nToisella kerralla hän onnistui sen verran hyvin että pääsi toiseksi ja koko senioreiden neljänneksi. Seniorit voitti Matti Heiskanen.\nIna Kämppi nousi toisella kierroksella ladyjen viidenneksi, vaikka kärsi tiellä hyppivien katsojien touhuista, sillä naiset ajoivat viimeisenä.\nRallisprintin SM-sarja jatkuu maaliskuussa Mikkelin Löydön Kartanolla.\nPertunmaan teknisen johtajan haku kolmen kauppa - Maanantain ryhmähaastattelun jälkeen pelistä putosi kaksi nimeä


Sisälmykset säästivät inuiitit keripukilta | tieku.fi\nMiksi inuiitit välttyivät keripukilta?\nGrönlannin inuiitit eivät muinoin nähneetkään tuoreita hedelmiä, mutta he imivät tärkeää C-vitamiinia peuran mahalaukusta ja riistalintujen suolista.\nMerimiehet sairastuivat 1500–1700-luvuilla usein keripukkiin C-vitamiinin puutoksen takia. C-vitamiini muun muassa osallistuu verisuonten korjaamiseen ja toimii antioksidanttina. Sen ensisijaisia Iähteitä ovat hedelmät ja kasvikset, joita laivoilla ei ennen vanhaan ollut.\nKeripukki aiheuttaa ihomuutoksia, väsymystä, mielialan laskua, laihtumista ja heikotusta. Ikenet turpoavat, tummuvat ja muuttuvat sienimäisiksi, ja hampaat löystyvät ja irtoavat. Lisäksi haavat paranevat huonosti.\nSisälmykset pelastivat inuiitit\nGrönlannin inuiittien ruokavaliosta puuttuivat hedelmät ja kasvikset. Vaikka he söivät pääasiassa lihaa, keripukki ei juuri uhannut heitä.\nSelitys piilee siinä, että hedelmät ja kasvikset eivät ole ainoita C-vitamiinin lähteitä. Sitä voi saada myös eläinten sisälmyksistä.\nUseimmat eläimet pystyvät nimittäin – toisin kuin ihminen – tuottamaan C-vitamiinia maksassa. Siksi välttämätöntä vitamiinia esiintyy muun muassa eläinten mahalaukussa ja suolessa.\nInuiiteilla oli toisin sanoen melkein ehtymätön C-vitamiinin lähde.\nGrönlannissa syötiin esimerkiksi peurojen mahoja ja riekkojen suolia.\nEläimiin kätkeytyy vitamiineja\nMuun muassa silmille ja luille tärkeää vitamiinia esiintyy esimerkiksi merinisäkkäiden, kuten hylkeiden, lihassa.\nVitamiinia on muun muassa peurojen ja riekkojen mahassa ja suolessa.\nPimeänä vuodenaikana inuiitit saivat D-vitamiinia etenkin kalasta.\nInuiitit eivät kärsineet yleensä myöskään A- ja D-vitamiinin puutoksesta, vaikka A-vitamiinin keskeisiä lähteitä ovat kasvit ja iho tuottaa D-vitamiinia auringonvalon vaikutuksesta. Pääosin napa-alueella sijaitsevassa Grönlannissa tarvitaan muitakin D-vitamiinin lähteitä.\nPerinteinen ruokavalio takasi inuiiteille riittävän vitamiinien saannin, sillä siihen kuuluivat sekä kalat että merinisäkkäät.\nVanhin kansa ovat ehkä sanit


Kreivi Saint-Germain – Wikipedia\nKreivi Saint-Germain (noin 1710 – 27. helmikuuta 1784, Eckernförde) oli hovihenkilö, keksijä, seikkailija, harrastelijatiedemies ja viulisti. Alkemiaakin harrastanut kreivi Saint-Germain oli salaperäinen henkilö, jonka oikeaa nimeä, vanhempia tai syntymäpaikkaa ei varmasti tiedetä. Lähteisiinsä nojaten Madame de Pompadourista elämäkerran kirjoittanut Herman Lindqvist väittää, että Saint-Germain olisi ollut Espanjan leskikuningattaren Marie- Ann de Neubourgin ja Melgar- nimisen aatelismiehen suhteesta syntynyt poika. \nSaint-Germainin kuoleman jälkeen useat mystiset järjestöt ottivat hänet tunnushahmokseen.\nVuonna 1972 Ranskassa herätti pientä huomiota Richard Chanfray -niminen henkilö, joka väitti olevansa kuolematon Kreivi Saint-Germain. Hän pääsi esiintymään televisio-ohjelmaan, jossa väitti pystyvänsä muuttamaan lyijyn kullaksi. \nKreivi Saint-Germain ei koskaan paljastanut oikeaa taustaansa, mutta Espanjalaisteorian ohella hän oli joko Transilvanian prinssin Ferenc II Rákóczin poika, tai yleisimmän version mukaan Portugalin juutalainen. Elämänsä aikana hän käytti ainakin kahtatoista eri henkilöllisyyttä, osittain siksi, että eksyttäisi perässään olevat viranomaiset. \nJoidenkin teorioiden mukaan Saint-Germain opiskeli Sienan yliopistossa suurherttua Gian Gastonen suojattina. Ensimmäiset maininnat Saint-Germainista ovat vuodelta 1743 Lontoossa ja vuodelta 1745 Edinburghissa, jossa hänet mahdollisesti pidätettiin vakoojana. Saint-Germain kuitenkin vapautettiin ja hän saavutti nopeasti kuuluisuutta erinomaisena viulistina. Lisäksi hän osasi maalata kuin ammattitaiteilija. Näihin aikoihin Saint-Germain tapasi Jean-Jacques Rousseaun. Vuonna 1746 Saint-Germain katosi.\nSaint-Germain ilmaantui uudelleen vuonna 1758 Versaillesissa, missä hän väitti omistavansa väriaineiden reseptejä. Hän kertoi olevansa noin 3000 vuotta vanha ja pitkän iän salaisuus oli hänen hallussaan oleva "ikuisen elämän eliksiiri". Näihin aikoihin Saint-Germain jakoi timantteja lahjaksi ja väitti keskustelleensa nuoruudessaan Kristuksen kanssa. Timanttien ja kullan lahjoittaminen ei ollut hänelle mikään ongelma, sillä hän osasi ilmoituksensa mukaan valmistaa niitä. \nSaint-Germain esiteltiin Ludvig XV:n hovissa, missä hän teki vaikutuksen keskustelutaidoillaan. Hänet kutsuttiin useille päivällisille, jolloin hän herätti huomiota sillä, että ei koskaan syönyt ja juonut mitään. Hän soitti erään musiikkikappaleen kuninkaalle ja kun kuningas kysyi kappaleen nimeä, kreivi ei muistanut. Kappaleen nimen kuulemisesta oli nimittäin kovin kauan. Se oli tapahtunut, kun Aleksanteri Suuri oli vallannut Babylonian. Timanttien valmistamista varten kreiville luovutettiin tyhjilleen jäänyt Chambordin linna. Ainuttakaan timanttia ei valmistettu, koska kreivillä riitti kiireitä Pariisin ja Versaillesin seurapiireissä. \nKeskustellessaan seurapiireissä kreivi herätti huomiota sillä, että hän tunsi kaikki aikansa merkkihenkilöt, osasi monia kieliä, tiesi kaiken luonnontieteistä ja oli matkustellut paljon, erityisesti Aasiassa, jonka olojen asiantuntijana hän esiintyi. Kaikki eivät suinkaan vakuuttuneet hänen puheistaan. Aikansa kuuluisuus Casanova, joka tunsi salonkihuijareiden keinot, yritti paljastaa kreivin siinä kuitenkaan onnistumatta. Monet halusivat laittaa huijarina pitämänsä miehen vankilaan. Saint-Germain poistui Ranskasta Alankomaiden kautta Englantiin vuonna 1760, koska hänestä oli annettu pidätysmääräys. Pidätysmääräys ei tullut huijauksista, vaan siitä, että kreiviä pidettiin vakoilijana. \nEnglannista Saint-Germain siirtyi Alankomaiden kautta Venäjälle, jossa hänen väitetään salaliittoteorioiden mukaan osallistuneen Katariina Suuren valtaantuloon johtaneiden levottomuuksien järjestämiseen.\nSeuraavana vuonna Saint-Germain oli Belgiassa, missä hän osti maata ja yritti tarjota palveluksiaan valtiolle. Tuloksettomien neuvottelujen aikana Saint-Germainin väitetään muuttaneen rautaa joksikin kultaa muistuttavaksi aineeksi. Näiden tapahtumien jälkeen Saint-Germain katosi yhdeksitoista vuodeksi.\nVuonna 1774 Saint-Germainin väitetään yrittäneen esitellä itsensä baijerilaiselle kreiville vapaaherra Reinhard Gemmingen-Guttenberginä.\nVuonna 1776 Saint-Germain oleili Saksassa kutsuen itseään Kreivi Welldoneksi tarjoten palveluksiaan eri hoveille.\nSaint-Germain kuoli luultavasti keuhkotautiin vuonna 1784, Eckernfördessä, Schleswigissä, jonne hänet on haudattu.\nSaint-Germainin uskottiin osaavan lähes kaikkia Euroopan kieliä.\nSaint-Germainin väitettiin osaavan poistaa vikoja jalokivistä.\nSaint-Germainin uskottiin olevan kuolematon.\nI Am -liike\nComte de Saint-Germain - eräs elämäkerta. (englanniksi)\nLindqvist, Herman: Madame de Pompadour. Äly, kauneus, valta. Suomentanut Päivi Kivelä, WSOY Bookwell Oy, Porvoo 2010, ISBN 978-951-0-35293-9\n↑ Lindqvist, H.: Madame de Pompadour, 2010, s. 167\n↑ Lindqvist, H.: Madame de Pompadour, 2010, s. 166\nNoudettu kohteesta ”https://fi.wikipedia.org/w/index.php?title=Kreivi_Saint-Germain&oldid=19028327”


Berliinin matkavinkkejä arkistot | Tripsteri\nSuomalaisittain hämmentää jo ajatus siitä, että baari tai ravintola voisi olla auki vuorokauden ympäri. Berliinissä saa jopa halutessaan aamupalaa keskiyöllä – ja sen jälkeen voi jatkaa ruokakauppaan! Berliinin kuuluisilla klubeilla voi viikonloppu jatkua maanantai-aamuun saakka, mutta se ei ole vielä mitään! Kaupungissa on baareja, ravintoloita ja kauppoja jotka eivät ikinä sulje. Yöelämää läpi yön ja […]\nBerliini Berliini-blogi Eurooppa\nTrendikkäiden artesaanioluiden, luonnonviinien, negroni-drinkkien ja cold brew -kahvien lisäksi Berliinissä on juomaklassikoita, jotka kuuluvat kaupunkiin kuin pilli suuhun. Fassbrause Berliinissä voi valita monista erikoisista virvoitusjuomista kuten vaikka Fritz-Colan meloni- tai omena-kirsikkalimpparit sekä vähemmän makeat Bionade-luomulimut. Erikoisin on silti berliiniläisen kemistin, Ludwig Scholvien, pojalleen 1900-luvun alussa kehittämä olutkorvike, Fassbrause: mallasuutteella maustettu kevyt omena- ja maustelimppari. Uudestaan muotiin tullutta […]\nPolkupyörä on erinomainen tapa liikkua paikasta toiseen ja nähdä kaupunkia. Lyhyillä matkoilla se on usein nopein keino kulkea eikä ruuhkista tai metrolinjojen kiskotöistä ole huolta. Berliini on myös hyvin tasainen, joten harvoin tarvitsee polkea hiki hatussa ylämäkeen. Pyöräilijät mielletään Berliinissä ja Saksassa aidosti osaksi liikennettä, joita koskevat pääosin samat säännöt kuin muitakin ajoneuvoja. Merkittävin ero […]\nmaalis 09, 2016\nBerliinissä kaupat ovat auki arkisin yleensä noin kello 8 tai 9-20. Monet ruokakaupat ovat auki 21 tai 22 asti, muutamat puoleenyöhön. Pienemmät liikkeet ja putiikit päivystävät noin 11-19, mutta aukioloajoissa on suuriakin eroja. Lauantaisin moni liike menee kiinni aikaisemmin. Kaupat eivät ole auki sunnuntaisin. Tähän on ainoastaan muutama poikkeus vuodessa, ”verkaufsoffene Sonntage”. Sunnuntaisin ostoksia pääsee sen […]


Antidoping – Suomen Valjakkourheilijoiden liitto ry\nTältä sivulta löydät tietoa liittyen antidoping-toimintaan ja -sääntöihin.\nSuomen Valjakkourheilijoiden liitto ry:n antidopingohjelma sekä koirien antidopingohjelma on julkaistu 25.11.2015.\nTiedote: julkaistu 15.10.2019, 08:00 (LYHENNELMÄ) Suomen urheilun eettinen keskus SUEK ry\n/Maailman antidopingtoimisto WADA on julkistanut vuoden 2020 kielletyt aineet ja menetelmät urheilussa -luettelon. Luettelossa määritetään, mitkä aineet ja menetelmät ovat kiellettyjä kilpailujen aikana ja kilpailujen ulkopuolella sekä tietyissä urheilulajeissa kielletyt aineet./\nVuoden 2020 aineiden ja menetelmien luettelon muutokset ovat vähäisiä.\nLuetteloon ei ole lisätty uusia kiellettyjä aineryhmiä.\nMikään muutoksista ei vaikuta urheilijan lääkityksiin, koska lisätyt esimerkkianeet ovat aiemminkin olleet kiellettyjä ja eikä niitä ole saatavana lääkevalmisteina Suomessa SUEKin lääketieteellinen asiantuntija /*Pekka Rauhala*/ sanoo.\nSUEK:N ANTIDOPING-OHJEET JA -MATERIAALI\nSuomen Urheilun eettinen keskus (SUEK) vastaa ihmisurheilijoiden dopingvalvonnasta Suomessa. SUEK tekee dopingtestejä, kouluttaa sekä toimii aktiivisesti kansainvälisten ja suomalaisten yhteistyökumppanien kanssa.\nVUL tarjoaa urheilijoilleen taustajoukkoineen SUEK:n tuottaman Puhtaasti Paras -verkkokoulutuksen. Koulutuksen suorittaminen on vaatimus maajoukkueurheilijoille.\nSUEK:n Kielletyt aineet ja menetelmät urheilussa -luettelo ja KAMU-lääkehaku löytyy SUEK:n sivuilta ja perustuu Maailman Antidopingtoimisto WADA:n julkaisemaan luetteloon urheilussa\nkielletyistä aineista ja menetelmistä.\nUrheilijoille alkoi uusi aikakausi kiellettyjen aineiden välttämisessä. Suomen urheilun eettinen keskus SUEK ry julkaisi Kielletyt Aineet ja Menetelmät Urheilussa eli KAMU-mobiilisovelluksen.\nUrheilijoiden erivapaus lääkityksessä: Erkka-erivapauskone löytyy täältä\nILMO (ilmoita urheilurikkomuksista)\nIFSS:N OHJEET URHEILIJANERIVAPAUDEN HAKEMISEEN KANSAINVÄLISIIN KILPAILUIHIN\nIFSS Human TUE applications:\nAthlet shoud primarily apply TUE from NADO (national antidoping organization).\nSo first see your NADO website to TUE instructions.\nSecond see WADA´s website\nSee links to medical information documents\nFollow the the guidelines\nFill TUE application form with CAPITAL letter ot typing\nReturn to the Anti-Doping Committee as instructed on the form\nThe TUEC (Therapeutic Use Exemption Committee) has at least one month to take a decision after receipt of the request for TUE. You will need to send the filled TUE Form ASAP in order to be processed.\nKoirille IFSS on julkaissut uudet listat kielletyistä aineista ja menetelmistä 1.1.2018. Lomakkeet ja ohjeet löytyvät alapuolelta.\nLääkkeenantolomake 1, täytettävä kun kontrolloidusti eläinlääkärin valvonnassa annetaan lääkkeitä, lomake oltava mukana kilpailuissa.\nLääkkeenantolomake 2, täytettävä, kun eläinlääkärin valvonnassa annetaan tyroksiinilääkitystä koiralle. Tällä lomakkeella haetaan koiralle määräaikainen kilpailuoikeus IFSS:n antidopingkomitealta.\nOpas lääkkeet, ravintolisät ja -aineet, on vain opas (ei määräys) ja sisältäen ohjeita tiettyjen tuotteiden käyttöön.\nKansainvälisiin kilpailuihin osallistuvien tulee huomioida, että kilpailumaan kansallinen antidopingohjeisto voi olla tiukempi, kuin kansainvälinen ohjeisto. Kohdemaan kansallinen ohjeisto on AINA se, mitä tulee noudattaa (mm. Ruotsin ohjeistus on huomattavasti tiukempi, kun IFFS:n määräykset). Muista selvittää ohjeet ennen kuin koiraa lääkitään, jos suunnittelet kilpailumatkaa!\nIFSS:n antidopingmateriaali löytyy täältä\nIFSS:n TUE (erivapaus) hakemuslomake word\nIFSS:n TUE (erivapaus) hakemuslomake pdf\nDopingnäytteenotto-ohjeet koiralle step by step, suomeksi, 10/2017\nAntidopingsäännöt kilpailijoille, 1.1.2015\nAntidopingsäännöt koirille, 1.1.2015\nLista koirien kielletyistä lääkeaineista ja menetelmistä 1.1.2020\nLista kontrolloidusti eläinlääkärin valvonnassa käytettävistä koirien\nToimintaohje (eläinlääkärille) kontrolloidun lääkityksen käyttöön, 1.1.2015\nLääkkeenantolomake 1, 1.1.2018\nLääkkeenantolomake 2, 1.1.2018\nOpas lääkkeet, ravintolisät ja -aineet, 1.1.2016\nIFSS:n näytteenotto-ohje koirille 1/2019


Hait kohdetta hävikkiviikko. | Vaimomatskuu ruokablogi\nby Juulia on September 11, 2019 0 Comments\nHävikkiviikon paistettu riisi = jääkaapin tyhjennysruokaa parhaimmillaan\nRuokahulluna, kotikokkina ja valokuvaukseen hurahtaneena ihmisenä pahin ruokaan liittyvä syntini lienee heräteostokset ja niistä väistämättä välillä syntyvä hävikki. Harvassa nimittäin ovat ne kerrat, kun onnistun ostamaan ruokakaupasta vain sen, mitä etukäteen suunnittelin.\nPahinta aikaa taipumukselleni on alkusyksyn kotimaisten vihannesten satokausi, kun kaupat pullistelevat toinen toistaan houkuttelevampia papuja, kaaleja, kurpitsoja, vihanneksia, juureksia, hedelmiä, marjoja, sieniä… (hyvä ettette näe minua nyt, käytännössä kuolaan näppikselle pelkästä ajatuksesta). Innostuessani en välttämättä pysähdy pohtimaan, mitä heräteostoksistani valmistan, saatikka milloin. Ihaniahan kaikenmaailman rehut ovat, mutta eivät niinkään nuutuneina.\nViimeisin heräteostokseni oli violetti kiinankaali (vai onko sen nimi punainen kiinankaali?). En edes muista milloin olisin viimeeksi kokannut kiinankaalia, mutta näiden mötkäleiden väri oli niin vastustamaton, että kannoin kotiin kerralla kaksi. SIIS KAKSI KIINANKAALIA, eikä suunnitelmaa niiden käyttämiselle, ellei valokuvaamista lasketa. Ensinnäkin nuo vievät meidän pikkuruisesta jääkaapista kohtuuttomasti tilaa ja toiseksi, mihin ihmeeseen niitä nyt käyttäisi?\nPuolikkaan sain onneksi jo upotettua lähikaupan raaka-aineista valmistuviin dan dan nuudeleihin, joita meillä on syöty jo reilun kuukauden verran monesti viikossa. Kokonaiseksi jäänyt kiinankaali on vielä hyvässä vedossa, mutta se jäljelle jäänyt puolikas … totaalisen nuutunut.\nOnneksi kiinankaali niin kuin moni muukin rehu virkoaa ja napakoituu jääkylvyssä 🙂 Tämän ehkä moni jo tiesikin, mutta mikäli et tiennyt, kokeileppa! Jääkylvyllä virvotan ruttuiset porkkanat, lörpät salaatilehdet ja virkistän väsähtäneet yrtit. Yhden ikimuistoisen kerran ostin kauppahallin myyjän ainoan ruttuisen vesimeloniretiisin kun en sellaista ollut nähnyt aiemmin kuin kuvissa – pakkohan se oli saada, ruttuinen tai ei! Jäävesi tepsi siihenkin ja sain kuviini tuon harvinaisuuden raikkaana. Silloinkin oli muuten hävikkiruoka tekeillä!\nTällä viikolla eli 9.-15.9. vietetään taas valtakunnallista Hävikkiviikkoa. Tänä vuonna kampanja pyrkii levittämään tietoa ruokahävikin ilmastovaikutuksista: kaikesta kulutuksen aiheuttamasta ympäristökuormasta nimittäin noin kolmannes syntyy ruuasta. Pyrin itse osallistumaan hävikkiviikkoon täällä blogissa tavalla tai toisella vuosittain, joten hävikkiviikon hengessä virvotettu kiinankaali oli oiva kohde kokkailulle. Se päätyi lopulta yhteen parhaista tietämistäni jääkaapintyhjennysruuista: paistettuun riisiin!\nPaistettu riisi on ruoka, jota valmistan harvoin, mutta lähestulkoon joka kerta kun sitä valmistan, teen sen tähteistä. Meillä syödään riisiä tosi harvoin, joten kylmää kypsää riisiä kotoa löytyy vielä harvemmin. Poikkeuksena take away! Mitä kiireempi viikko on meneillään, sitä todennäköisempää on, että jonain päivänä tilataan ruokaa kotiinkuljetuksella tai haetaan sitä jostain. Thaimaalaisten ravintoloiden take away -annosten mukana tulevaa riisiä jää melkein aina yli ja jos sitä on jääkaapissa, valmistuu paistettu riisi käden käänteessä.\nKoska kotoa löytyi nyt useampikin take away -riisirasia, paistettu riisi oli siis tuon nuutuneen kiinankaalinjämän kohtalo. Sekaan pääsi jääkaappiin unohtunut, osittain kuivahtanut maissintähkä, josta leikkasin kuivat osat pois, sekä jo hieman räjähtänyt kevätsipuli. Lisäksi silppusin mausteeksi valkosipulia, sekä reilusti kuivahtanutta inkivääriä, josta vähän reippaammin kuoriessa paljastui vielä mehevä sisus. Kaivoin kaapista vielä suolapähkinäpussin jämät ja sekoitin kuumaan riisiin lopuksi kananmunan. Niin hyvää!\nRaaka-aineiden määrät ovat tässä Riiassa aina suuntaa-antavia ja lukuunottamatta riisiä, öljyä, valkosipulia, soijaa ja seesamiöljyä muita raaka-aineita voi vaihdella hyvinkin sen mukaan mitä kotoa löytyy. Yksikin vihannes riittää, jos minulta kysytään. Porkkanoita meillä on ainakin kaapissa lähes aina, samoin jonkinlaista kaalia ja kevätsipuleita.\nProteiiniksi käy yhtä lailla melkein mikä vaan (tofu, tempeh, seitan, vegemakkarat, härkis, nyhtis…) mutta jos niitä ei löydy, lisään itse mukaan mielelläni hieman pähkinöitä ja/tai kananmunaa. Käytän paistamiseen mieluiten joko miedon makuista seesamiöljyä tai sichuanilaisittain maustettua chiliöljyä, mutta mikä tahansa neutraalinmakuinen öljy käy tähän yhtä hyvin. Poltetta kun voi lisätä chilihiutaleilla tai kastikkeella, jos sitä kaipaa 🙂\nn. 4 dl kypsää riisiä\nn. 2 rkl (chili)öljyä\n1 kevätsipuli (pätkä purjoa/1 keskikokoinen sipuli)\npeukalonpituinen pätkä kuorittua inkivääriä\n2-3 dl rehuja: porkkanaa,(lehti/parsa/kukka)kaalia, kiinankaalia, bok choytä, pavunituja, (sokeri)herneitä, maissia, vihreitä papuja…\n(n. 100 g tofua/tempeä/kasviproteiinivalmistetta tms.)\nn. 1-2 rkl soijakastiketta (maun mukaan, soijan intensiivisyydestä riippuen)\nn. 2-3 tl agavesiirappia/vaahterasiirappia/siirappia/hunajaa tms.\nn. ½-1 tl seesamiöljyä (öljyn intensiivisyydestä riippuen)\n1 tl jauhettua sichuanpippuria*\nkourallinen suolapähkinöitä/cashewpähkinöitä tai seesaminsiemeniä\nPilko käyttämäsi vihannekset suupalakokoon. Hienonna inkivääri ja valkosipuli, silppua kevätsipuli (tai purjo/sipuli). Kuumenna isossa paistinpannussa öljy hyvin kuumaksi. Itselläni on tätä ruokaa valmistaessa pannu lähes niin kuumalla kuin mahdollista.\nKippaa pannulle pisimpää kypsennystä vaativat vihannekset ensimmäiseksi: porkkanat, paksummat kaalinpalat, vihreät pavut, sipuli, maissi tms. Paista kokoajan sekoitellen muutama minuutti ja lisää pannulle sitten käyttämäsi proteiini. Paista sekoitellen muutama minuutti ja lisää pannulle sitten valkosipuli, inkivääri ja riisi, sekä chili ja sichuanpippuri, mikäli käytät niitä. Sekoittele, kunnes riisi on irtonaista ja valkosipuli tuoksuu. Lisää sitten pehmeämmät ja nopeasti kypsyvät vihannekset: bok choyn tai kiinankaalin lehdet, herneet, idut, kevätsipulinvarret.\nPaista vielä minuutin verran ja alenna sitten lämpöä keskilämmölle. Lorauta pannulle jotain makeaa (meillä on kaapissa aina vaahterasiirappia tai agavesiirappia), maun mukaan soijakastiketta sekä muutama tippa tuoksuvaa seesamiöljyä. Sekoita huolella, tarkista maku ja sammuta liesi. Riko pannulle muna tai kaksi ja sekoita sen verran, että muna hyytyy ja on tasaisesti ruuan seassa.\nTarjoile paistettu riisi kuumana pähkinöiden tai seesaminsiementen kera. Omasta mielestäni tämä ruoka on parhaimmillaan lusikoituna sohvalla!\nby Juulia on September 8, 2019 1 Comment\nKotimaisen maissin sesonki\nTaas maissia! Voin vain kuvitella, kuinka moni teistä lukijoista mahdollisesti ajattelee parhaillaan samaa kuin todennäköisesti mieheni. Kotimaisen maissin kausi on lyhyt, joten otan siitä kaiken irti ja lykkään maissia näinä aikoina lähes jokaiseen ateriaan! Ja sen kyllä huomaa: blogin viimeisimmät reseptit kun ovat persikkaista maissisalaattia, meksikolaista maissisalaattia ja maissi-papusalaattia.\nMinkäs teet, maissi on vaan niin hyvää! Luulen että olen sen täällä blogissa jo kertonut useammankin kerran, mutta lapsena yksi lempiherkkujani oli pakastemaissi. Jäisenä, kulhosta jyvä kerrallaan napsittuna. Maissilapsi mikä maissilapsi!\nTämänpäiväinen maissireseptini on kuitenkin todennäköisesti tämän maissisesongin viimeinen ohjeeni. Maissikautta lopetellessa saadaan samalla jokavuotuinen hävikkiviikko käyntiin! Jep, hävikkiviikko pyörähtää 9. syyskuuta käyntiin jo seitsemättä kertaa ja tapanani on ollut osallistua viikkoon vuosittain tavalla tai toisella. Sattumalta muuten myös vuosi sitten hävikkiviikon ohjeeni oli maissiresepti 😀\nTänä vuonna kampanjassa on teemana ruokahävikin ilmastovaikutukset. Hävikkiviikon infopaketin mukaan Suomessa kaikesta kulutuksen aiheuttamasta ympäristökuormasta noin kolmannes syntyy ruuasta. Kotitaloudet heittävät vuosittain roskiin 120–160 miljoonaa kiloa ruokaa ja henkilöä kohden heitämme ruokaa pois keskimäärin 20–25 kiloa vuodessa. Suomalaisten kotitalouksien ruokahävikki vastaakin noin 100 000 keskivertohenkilöauton vuosittaisia hiilidioksidipäästöjä!\nItsellenikin ruokähävikkiä vastaan taisteleminen on jatkuva projekti. Jääkaapin, pakastimen ja kuivakaappien aarteista kokkaaminen on samalla kuitenkin myös sitä luovinta keittiöpuuhailua, mitä rakastan! Monet makuyhdistelmät ja ruoanlaitto-oivallukset ovatkin tässä köökissä syntyneet juurikin hävikin vähennyspuuhissa.\nTämänpäiväinen maissireseptini juju on kuitenkin hieman toisaalla: siihen hyödynnetään myös se osa maissista, joka yleensä heitetään suoraan bioroskikseen! Tuoreesta maissintähkästä nimittäin irtoaa reilusti makua myös siitä puumaisesta rangasta joka jää jäljelle, kun maissinjyvät on leikattu irti. Maissinrankoja keittelemällä saa aikaan herkullista maissilientä, joka sopii mitä parhaiten pehmoisen maissikeiton pohjaksi. Sekaan voi laittaa mausteeksi jotain sipulikasvia – meillä oli nyt purjoa josta käytin vihreän pään liemeen. Lisäksi lientä voi maustaa esim. tuoreilla yrteillä, valkosipulilla ja sitruunankuorella.\nJahka liemi on keitelty, maissikeitto valmistuukin sutjakasti. Keitosta saa ihanan kermaisen soseuttamalla sekaan valkoisia papuja (kuivakaapin aarteet) sekä kaurakermaa (jääkaapiin aarteet). Meillä keittoa riitti kahteen ateriointiin ja kaivelin toiselle kierrokselle keiton mausteeksi vielä hieman umamia ja “juustomaisuutta” tuovia ravintohiivahiutaleita (kuivakaapin aarteet).\nPehmeän ja miedosti makean keiton vastapainoksi paistelin rapean lisukkeen vegaanisesta chorizosta, jääkaappiin unohtuneista pinjansiemenistä ja valkosipulista. Lisuke sai vielä lisämakua raastetusta sitruunankuoresta, tuoreesta rosmariinista sekä viimevuotisesta Amerikantuliaisestani, Old Bay -mausteesta, jota on muuten kaapissa niin iso rasia että pahoin pelkään osan vielä menevän ennenpitkää hävikkiin… No, onneksi tuolla mausteella on melko pitkä säilyvyys!\nPehmeä maissikeitto rapealla chorizo-lisukkeella\n4 maissintähkän rangat\nn. 10cm pätkä purjon vihreää osaa\n2 tl (selleri)suolaa\n250g kypsiä valkoisia papuja\n10-15 cm pätkä purjon valkoista osaa\n4 maissintähkän jyvät (n. 500g)\n(1-3 tl maissijauhoa + 1-2 rkl vettä)\n(1-2 rkl ravintohiivahiutaleita)\n250g vegaanista chorizoa\n+ n. 1 rkl Old Bay -maustetta tai savupaprikaa\nValmista ensin maissiliemi:\nLeikkaa maissinjyvät irti tähkistä kulhoon. Taita jäljelle jääneet rangat käsin kahtia ja nosta isoon kattilaan. Mittaa päälle puolitoista litraa vettä sekä mausteet, kevyesti veitsen lappeella murskatut valkosipulin kynnet, muutamaan osaan paloiteltu purjo sekä muutama suikale hyvin pestyn sitruunan kuorta. Kiehauta ja laske lämpö sitten miedolle. Jätä liemi hiljalleen kuplimaan kannen alle kahdeksi tunniksi. Siivilöi.\nValmista sitten maissikeitto:\nMaissilientä pitäisi olla noin litra jäljellä. Lisää kattilaan vettä mikäli lientä on vähemmän tai keitä lientä kasaan mikäli enemmän. Halkaise purjo, pese se ja viipaloi. Laita kattilaan puolet maissinjyvistä, purjo sekä huuhdotut valkoiset pavut. Keitä kymmenisen minuuttia ja soseuta. Lisää kattilaan sitten loput maissinjyvät sekä kaurakerma. Keitä vielä kymmenisen minuuttia, niin että maissinjyvät kypsyvät. Suurusta keittoa tarvittaessa vesitilkkaan sekoitetulla maissijauholla ja keitä vielä muutama minuutti. Lisää sekaan maun mukaan suolaa sekä vastarouhittua mustapippuria sekä lusikallinen hienonnettua tuoretta rosmariinia sekä halutessasi ravintohiivahiutaleita.\nSillä aikaa kun keitto valmistuu, viipaloi chorizo ja valkosipulin kynnet. Paista ensin chorizoa yksinään oliiviöljyssä keskilämmöllä. Kun saat chorizoon kunnolla väriä, alenna lämpöä ja lisää pannulle valkosipuli sekä pinjansiemenet. Paista kunnes valkosipuli pehmenee ja lisää pannulle hienonnettu tuore rosmariini, hienolla terällä raastettua sitruunankuorta sekä Old Bay -mauste tai savupaprika. Paista vielä sen verran, että valkosipuli saa aavistuksen väriä ja seos on tuoksuvaa.\nTarjoile pehmeä maissikeitto tulisen ja rapean chorizo-lisukkeen kera.\nPs. Mikäli mietit että mitähän siihen Old Bayhin oikein tulee, bongasin juuri sille reseptin! Aika mittava on maustemäärä tässä legendaarisessa seoksessa. Paketissahan lukee vain “sellerisuola, mausteet ja paprika”\nPps. jos tahdot tehdä keiton pakastemaissista, korvaa maissiliemi miedolla kasvisliemellä.\nby Juulia on September 10, 2018 0 Comments


Kippari-lehti tutustui numerossa 11 / 2015 AMT 230 BR + Honda BF250 -yhdistelmään. Vene sai odotetusti hyvin positiivisen vastaanoton, mutta yhtälailla huomio\nkiinnittyi Honda BF250 –moottorin mahtavaan taloudellisuuteen! Mittaustulosten perusteella voitaneen todeta, että kulutus kuljettua matkaa kohden ei matka-ajossa välttämättä kasva paljoakaan konekoon kasvun myötä. Matkavauhti sen sijaan muuttuu useimmiten huomaamatta varsin reippaaksi. Mitä sanotte lukemista:\n3500 rpm / 26,4 solmua / 0,88 l/mpk\n4000 rpm / 31,3 solmua / 0,96 l/mpk\nTutun oloisia lukemia perinteisesti huomattavasti pienemmille vene + kone –yhdistelmille ja pienemmille matkavauhdeille, mutta nyt mentiin isolla veneellä, isolla koneella ja kovaa.\nLue aiheesta lisää Kippari 11/2015 -lehdestä.


Like Kustannus | Veri joka suonissasi virtaa\nIlmestymiskuukausi: 03 / 2017\nISBN äänikirja: 978-951-1-40844-4\nISBN kirja: 978-952-01-1551-7\nISBN e-kirja: 978-952-01-1592-0\nAvainsanat: Äänikirjat, e-kirjat, Kotimainen kaunokirjallisuus, Like, Tiina Raevaara\nOnko rakkaus kuolemaakin vahvempi? Johannes on rakastanut Aaloa pakonomaisesti koko elämänsä, mutta aina kun hän on tavoittamaisillaan rakastettunsa, nainen katoaa.\nNyt aika uhkaa loppua: Johannes tietää Aalon olevan parantumattomasti sairas. Selvitellessään naisen olinpaikkaa Johannes kuulee salaperäisiä huhuja lahkosta, joka lääkäreineen kykenee kokoamaan ihmisiä kertaalleen kuolleista onnettomuuksien uhreista ja elimiään luovuttaneista aivokuolleista. Miksi Aalo piilottelee Romaniassa lahkon suojissa? Pahinta pelkäävä Johannes lähtee hakemaan morsiantaan viimein kotiin.\n“Tiina Raevaaran Veri joka suonissasi virtaa on karmivan hyvää kauhua.” – Turun Sanomat\n“Tiina Raevaara on kotimaisen kauhuromantiikan ehdoton kuningatar.” – Me Naiset\n“Raevaara sähköistää romaaninsa yhteen kursitut ja juotetut palaset taitavasti eksistentiaalisia ajatuksia herättäväksi, jopa kauhistuttavaksi tarinaksi.” – Helsingin Sanomat\n“Lopputuloksena on todella sujuva (ja piinaava, painostava, riipivä, pelottavakin) tarina todella sujuvasti kirjoitettuna. Ohittamaton opus sekä psykologisten trillereiden että kauhukertomusten ystäville.” – Etelä-Saimaa\n“Raevaara kuljettaa monitahoista tarinaansa tehokkaasti. Hän kutoo alkuun hieman eriparisiltakin vaikuttavista elementeistä yhtenäisen kokonaisuuden, joka käsittelee usealta kantilta sekä kuoleman olemusta, ihmisten identiteettiä että lääketieteen rajoja. Pimeyttä, jota kannamme sisällämme.” – Tähtivaeltaja\n“Raevaara on eittämättä tämän hetken kuumin nimi psykologisen kauhun mestarina. Olen tähän saakka pitänyt loistavaa Marko Hautalaa alan suvereenina hallitsijana mutta nyt Markon on luovutettava viitta Tiinalle, suomalainen kauhu on saanut uuden hallitsijan.” – Kirjan vuoksi -blogi\n“Raevaara yhdistää nerokkaasti vetävän tarinan ja todellisuuden vaietumman puolen. Tätä tarinaa ei voi kuitata sanomalla, että onneksi mitään tällaista ei oikeasti tapahdu.” – Valetulenkantajan kirjablogi\n“Teos nousee kauhun tasolla crescendoon piinaten lukijaa aina viime sivuun saakka.” – Anun ihmeelliset matkat -blogi\n“Asetelma on ilmiömäinen!” – Usva-blogi\n“Raevaaran teksti on soljuvaa, nopealukuista ja jotenkin vain koukuttaa lukemaan kirjan yhteen menoon. Suosittelen.” – Ullan luetut kirjat -blogi\nVeri joka suonissasi virtaa (äänikirja)\nVeri joka suonissasi virtaa (e-kirja)


GlitterFrosting: kesäkuuta 2015\nHerbina-arvonta || 17.6.2015 - 30.6.2015\nHei vaan hei täältä sairastuvalta! Koska kynsipostauksia ei varmaan ihan hetkeen ole tulossa, päätin jaksaa sen verran, että tulin postaamaan teille aika ihanan arvonnan! Mm. Herbinan, IsaDoran ja monen muun merkin maahantuoja Berner Oy hemmotteli minua taannoin Herbinan kaura-suklaa, -ja muilla Herbinan tuotteilla. Lisäksi sain aivan ihanan tuoksuisen Body Mistin (vesimeloni), ja olen sitä suihkinut jo sitä tahtia että pullo alkaa olla vähissä. :'D Sitä pitää ehdottomasti hamstrata varastoon. Alunperin kysyin testiin Herbinan kaura-suklaa kuorintaa, sillä olen kuullut siitä hyvää, mutta en ole nähnyt sitä enää ollenkaan kaupoissa.(?) Yllätyksekseni Berner laittoi lisäksi kaikenlaista muuta Herbina-ihanaa pakettiin, ja päätin tehdä arvonnan, sillä itselleni ei ole juurikaan käyttöä mm. heidän auliisti lahjoittamilleen jalkatuotteille. :3 Iso kiitos siis Bernerille joka on suuressa osassa tämän arvonnan järjestämisessä. Sanomattakin lienee selvää, että tuotteet ovat uusia ja avaamattomia.\nHerbina Fresh Virkistävä Jalkasuihke\nJalkasuihke joka raikastaa ja rentouttaa väsyneitä jalkoja. Sisältää laventeli- ja minttuöljyjä, joilla on rentouttavia ominaisuuksia. Eukalyptusöljy antaa raikkaan tunteen.\nKosteuttava, samettisen pehmeä kaura-suklaa vartalovoi sopii kaikille ihotyypeille. Ihastuttavan suklaan tuoksuinen vartalovoi sisältää kaakao-uutetta ja kotimaista kaurauutetta. Ei jätä rasvaista tunnetta iholle.\nHerbina Kaura-Suklaa Suihkugeeli\nKermaisen pehmeä suihkugeeli sopii kaikille ihotyypeille. Ihastuttavan suklaan tuoksuinen suihkugeeli hemmottelee aisteja suihkussa ja antaa yleellisen tunteen. Sisältää kaakao-uutetta ja kotimaista kaurauutetta. Hoitavien ja kosteuttavien ainesosien ansiosta pesee hellävaraisesti kuivattamatta ihoa. Dermatologisesti testattu.\nHerbina Kosteuttava Jalkavoide\nTäyteläinen jalkavoide, joka pehmentää ihon ja antaa miellyttävän raikkaan tunteen. Sisältää hoitavaa karitevoita sekä avokadoöljyä, kosteuttavaa glyserolia, mustaherukka- ja karviaisuutetta sekä raikkaan eukalyptuksen tuoksun. Dermatologisesti testattu.\nHalusin lisätä arvontaan vielä oman bonukseni, eli kolme pientä mysteeripussukkaa jotka sisältävät...no, mysteerin. Toki jos yhtään olet selvillä blogini aiheesta, voinet päätellä minkälaisista tuotteista on kysymys. ;) Vihje: Alkaa E:llä ja loppuu E:n.\nMysteeripakettien tuotteet olen ostanut itse.\n1. Osallistuaksesi sinun pitää olla blogini julkinen lukija joko Blogger- tai Bloglovin' -palvelussa. Voit halutessasi liittyä nyt.\n2. Kirjoita kommenttikenttään mikä näistä tuotteista kiinnostaa sinua eniten, tai onko sinulla jokin vakio suosikki Herbina-tuote?\n3. Kirjoita kommenttiboksiin myös sähköpostiosoitteesi jotta saan sinuun yhteyden mikäli voitat palkinnon. Postitan palkinnon vain suomen sisällä.\n4. Osallistumisaikaa on tästä hetkestä lähtien 30.6. klo 12.00 asti, jonka jälkeen arvon voittajan ja otan häneen sähköpostitse yhteyttä. Mikäli voittaja ei vastaa viikon sisällä, arvon palkinnon uudelleen.\nOnnea kisaan! ♥\nLähettänyt Katri klo 15:39 53 kommenttia:


Paluu arkeen | Sininen eläintarha\nmaalis 3 2008\nPosted on 3.3.2008 by admin\nVoittaja on tänään palannut arkeen ja aloitti aamun metsälenkillä. Pupu kiersi jälleen viisinkertaisen matkan juosten ees taas 8m flexissään. Piti juosta ees taas, pomppia ojien yli, sekä kokeilla jään kestävyyttä ojan pohjalla jne… Ilokin käppäili lähes koko vajaa 2km matkan, Simo kun oli kävellen, niin vauhti oli sopivaa. Vähemmän kuljetuilla kohdilla jouduin nostamaan sen syliin, koska niissä lunta oli enemmän kuin Ilon maavara 😀 .\nKaiken kaikkiaan tuntui tytöillä olevan väsyneempi päivä, ainakin Pupulla. Ilmeisesti eilinen väsytti vieläkin. Ilolla taas oli vähän maha löysällä. Yöllä jouduin kakattamaan sen useaan kertaan. Lisäksi Ilo oksensi yöllä aivan järkyttävän kokoisen palleron. En yöllä käsittänyt mikä tuo 1cm X 3cm möykky oli mutta aamulla selvisi. Ilo oli jyystänyt tennispallon karvoja ja niellyt niitä. Onneksi ne tulivat oksennuksena ulos! Tuommoinen möykky ois helposti tehnyt suolitukkeuman. Aamulla onneksi ruoka maittoi ja annoin pienen palan Inupek forte tablettia rauhoittamaan vatsaa. Ruoka maistui koko päivän ja Ilo oli iloinen itsensä kaikesta huolimatta. Aamun jälkeen kakkatahtikin palautui entiselleen.\nKävin hakemassa Ilolle myös uuden hihnan ja pannan. Roosan vanha alkoi olla pikkasen pieni, Ilolla kun on ohut kaula mutta palleroinen pää. Nyt tytöt on nättejä kun Pupulla on vaaleanpunainen hihna ja panta ja Ilolla peruspunainen :).\nPesua ja nimiä »\n2 thoughts on “Paluu arkeen”\n4.3.2008 at 11:39\nOnnea Ilosta, en olekkaan huomannut aijemmin käydä katsomassa mitä teille kuuluu. Ihanan näköinen koiruli, ja Pupukin vaan kasvaa!\nMiten päädyitte rotuvalintaanne?\nMeidän Tyyne-neiti tulee huomenna 7 vkon ikään ja aamusta klo 7 tää eukko lähtee kohti Tamperetta niin että hippulat vinkuu. =)\n8.3.2008 at 23:05\nMoikkis! Pupun kasvattajalla oli myös harjakoiria ja siellä niihin ihastuin. Mikäs Tyyne on?


DOPPwoman: Äiti ja ylioppilas tytär\nTämä vitivalkoinen pitsimekko on upea. Mekko on kapea ja suorahko ja siinä on erillinen "liivimäinen" yläosa mekon päällä. Mekko on hieman lyhyempi kuin edellinen Soaked In Luxuryn mekko ja tätä mekkoa löytyy myös mustana. Tytär on kuvissa ilman sukkahousuja, mutta minulla on jalassani Wolfordin Luxe 9 den, väri sand.\nTunnisteet: helmet, huivi, In Wear, juhlamekko, Korkokengät, Korukolmio, korut, More&More, Soaked In Luxury\nAnonyymi 1. toukokuuta 2015 klo 13.30\nDoppwoman 2. toukokuuta 2015 klo 8.19\nAnonyymi 3. toukokuuta 2015 klo 12.49\nDoppwoman 3. toukokuuta 2015 klo 13.23


Kotiprojekteja ja pyhtääläisille Helsinkiä | Huima\n← Viimeinen päivä yliopistolla\nKaikki tulee kaikki menee – varallisuuden hoitoa kaikille →\nJulkaistu heinäkuu 20, 2008\tby huima\nEilen oli kotiprojektien aika, eli laittaa hyllyjä seinille ja tehdä muutenkin siistimistä ja siivousta. Yllättäen pienessä asunnossa säilytystilaa ja -paikkoja ei ole koskaan liikaa – ja yhtä yllättäen pienillä asioilla saa paljon aikaiseksi asumisviihtyvyyteen. Kirjahylly lähti olohuoneesta pois ja tilalle tuli pieni Ikean Lack-hylly koristeeksi seinälle. Työhuoneeseen puolestaan laitettiin uusi kirjahylly ja neljä Lack-hyllyä seinälle.\nYleisilme muuttui heti paljon parempaan suuntaan. Työhuone on muutenkin aikamoinen kammio, joten siellä seinän ja hukkatilan käyttöönotto säilytystilaa varten ei ollut yhtään huono idea. Samalla olohuoneeseen vapautui neliön verran lisää pinta-alaa ja huomattavasti enemmän tilaa käytettäväksi. Nyt ruokapöydän ympärille on helppo kokoontua vaikka isommallakin porukalla.\nSadun pikkusisko oli Teemun kanssa käymässä iltapäivällä ja kävimme näyttämässä heille aurinkoista Helsinkiä. Käyntikohteiksi muodostui mm. ravintola Loiste rautatientorilla, hotelli Tornin Ateljee-bar ja olutravintola Teerenpeli Kampissa. Loisteessa pitäisi joskus vielä käydä syömässä, tuoksut ja tunnelma vaikuttivat oikein mukavilta – vaikka terassin näkymät eivät olleetkaan yhtä hyvät kuin hieman korkeammalta Tornista. Kampin Teerenpeli on taas poikkeuksellisen viihtyisä olutravintola, jonka sisustus hämää matkailijaa luulemaan ravintolaa vaikkapa normaaliksi Sedulaksi. Vaikkei ravintolassa voikaan tanssia, hyvä juotava, musiikki ja tunnelma kuitenkin ovat jotain mitä Seduloista ei yleensä löydä. Puhuttakaan jättimäisistä toasteista, jotka 7 euron hinnalla ovat suunnattoman muhkeita jättiläisiä – ja siten sopivia hiukopaloja oluiden tai siidereiden välissä.\nTeerenpelissä ravintoloiden snack-bisnes on ymmärretty oikein. Pienten välipalojen tulee tarjota asiakkaille hyviä kokemuksia ja ennenkaikkea tukea sitä pääasiaa, ravintolan juomamyyntiä. Epäilemättä jättimäinen paahtoleipä ja sen väliin laitettava levite ja täyte eivät ole iso kustannus ravintolalle, sillä työvoimakustannukset jylläävät tässäkin. Samalla työllä voisi siis valmistaa todella muhkean leivän, laskuttaa siitä seitsemän euroa ja tuottaa asiakkaille kokemuksia, joita arvostavat ja joista vielä kertovat eteenpäin.\nTämän ovat toisaalta huomanneet myös monet muutkin ravintoloitsijat, sillä toasteja tai muita helppoja naposteltavia saa jo useista eri ravintoloista ympäri Helsinkiä. Muistan vielä ajan, kun ne olivat harvinaisuus ja varta vasten Eerikinkadun Coronaan tuli mentyä pelaamaan biljardia, sillä samalla oli hyvä syy nauttia pari olutta ja hyvä toast. Nyt kun paahtoleivät ovat juomaravintoloissa normitavaraa, pitää olla oma mukana oma juttunsa, jolla erottua. Teerenpelin toasteissa se on selkeästi massiivinen koko.


Yksilöllisen oppimisen opetusmalli | Minkä tahansa opetuksen tulevaisuus\nYksilöllisen oppimisen opetusmallissa oppiminen voi olla täysin itsenäistä tai täysin yhteisöllistä (yhteisönä oppilaat, opettajat, vanhemmat yms.) tai mitä tahansa siltä väliltä. Opettaja ei lähtökohtaisesti opeta koko luokkaryhmälle teoriaa yhteisesti, vaan oppilaat opiskelevat teorian joko itsenäisesti tai yhteisöllisesti hyödyntäen vertaistukea oppilas-oppilas-keskusteluiden kautta. Opettaja voi myös opettaa teorioita henkilökohtaiseti tietylle oppilaalle tai pienryhmäkohtaisesti muutamalle oppilaalle, jotka ovat opinnoissaan samassa vaiheessa. Opetusmallissa ei kuitenkaan rajata mitään opetus- tai oppimismallia pois, vaan kaikki toiminta toteutetaan tarpeiden ja tunteiden mukaan.\nPerinteisiä kurssirajoja ei ole, vaan opetuksessa edetään tieteellisten käsiterakenteiden mukaisesti. Näin saavutetaan ihannetilanne, jossa jokaisen opiskelijan oppiminen on samaan aikaan täysin yksilöllistä ja eriytettyä sekä yhteisöllistä vertaisoppimista. Oppiminen siis etenee sen mukaan, kun opiskelija oppii. Näin lahjakkaille opiskelijoille ei tule tyhjäkäyntiä tai heikoimmille liian kiire.\nOppimista ei myöskään ole sidottu aikaan, vaan mallissa on tärkeää oppimisen äärimmäinen kognitiivinen vapaus. Malli antaa myös opettajalle enemmän työskentelyaikaa oppilaiden kanssa, joka johtaa oppilas-opettajasuhdeluvun pienenemiseen.\nTeksti: Johannes Pernaa ja Pekka Peura\n18 vastausta artikkeliin ”Yksilöllisen oppimisen opetusmalli”\nPäivitysilmoitus: Käänteinen opetusmenetelmä – Flipped Classroom | Pedafloat - Jarmo Tanskanen\nPäivitysilmoitus: Lukion pitkää ja lyhyttä matematiikkaa on mahdollista opettaa samaan aikaan samassa tilassa. | Matematiikan opetuksen tulevaisuus\n29. maaliskuuta 2014 klo 11:55 Helena Hovila sanoi:\nPohdin oppimista monikulttuurisen lapsen kohdalla. Hän tarvitsee yksilöllisen lähestymistavan. Samoin kuin jokainen muukin luokan oppilas.\nUskon,että ensi pitää saada opet yhteistyöhön ja sitten annetaan oppilaille mahdollisyys olla ryhmissä, jotka palvelevat heitä, ryhmät voivat vaihtua usein ja niissä voi tehdä yksin, parin kanssa, tietokeneella ja opet surfaavat huoneiden välillä ovat auki.\n8. huhtikuuta 2014 klo 14:52 Raija Kara sanoi:\nToteutettu ja kehitetty tätä mallia vuodesta 2003 hiusalan erikoisammattitutkinnossa. Opiskelijat ovat yrittäjiä ympäri Suomea ja opiskelevat siis silloin kun haluavat ja siinä järjestyksessä kuin haluavat. Toteutusmalli sai Opetusministeriön verkko-oppimisen kehittämisen laatupalkinnon ITK:ssa 2005 🙂 ja nyt n. 10 vuotta myöhemmin ollaan kehitytty kokemuksen/verkostoitumisen avulla jatkuvan kehittämisen prosessiin. On mahdollista opettaa/ohjata oppimista samanaikaisesti eriyttäen, jos käytetään tällaista perinteistä. Kiinnostuneet voivat kysellä lisää Raija Kara raija.kara@eduxes.fi 040-57894406\n8. huhtikuuta 2014 klo 15:38 Pekka Peura sanoi:\nKiitos Raija vinkistäsi!\nMinua kiinnostaa erityisesti tuo jatkuvan kehittämisen prosessi, samanlainen systeemi kiinnostaisi mahdollistaa omiin opetusaineisiini. Löytyykö siitä jotain tietoa enemmän esim. teidän koulunne kotisivuilta tai jostain muualta?\n8. huhtikuuta 2014 klo 16:23 Raija Kara sanoi:\nPienenä yksityisenä koulutusalan yrityksenä emme ehdi informoida toiminnastamme riittävästi esim. nettisivuilla. Liityin tähän foorumiin sillä ajatuksella, että ehtisin parempaan vuorovaikutukseen muiden samoilla vesillä liikkuvien kanssa. Voisin yrittää kuvailla tuota jatkuvan kehittämisen ideaamme tässä foorumissa. Ja innokkaasti odotan kommentteja osaksi omaa kehittämistyötämme.\nPalaan asiaan, kun ehdin laajempaan kommenttiin. Ydinajatus jatkuvan kehityksen toiminnassa on verkosto; tutkinnon suorittajat=opiskelijat, opettajat, työelämästä tulevat tutkintojen arvioijat (oph:n tutkintotoimikunnan nimeämät), tutkintotoimikunta, aiemmin ko. tutkinnon suorittaneet. Tärkeimmät toimijat ja resurssi jatkuvassa kehittämisessä ovat tutkinnon suorittajat itse.\nNyt verkko-ohjauksen pariin 🙂\nPäivitysilmoitus: iPadit käyttöön murtolukujen oppimisessa | Oppimista A:sta Ö:hön\n24. elokuuta 2015 klo 10:51 Jonna sanoi:\nOnneksi ite oon jo kouluni käynyt. Itse en olisi selvinnyt peruskoulun ja lukion matikasta itseopiskelemalla. Kyllä opettaja on sitä varten siellä että opettaa, yhteistoiminnalliset oppimiset yms. huuhaat on opettajan vastuun siirtämistä oppilaille…onneksi tästä monessa koulussa luovuttu ku ei opi kuin oman alueen ja aina joutui opettelemaan asiat kotona(lisää työtä). Opetuksen laatu on muutenkin laskenut roimasti joten säälittää lasten puolesta. Jokaisella on oikeus hyvään opetukseen!\n25. elokuuta 2015 klo 07:42 Markku Oksanen sanoi:\nHei Jonna, olen opettanut amiksessa, ja ainakin siellä monet ajattelevat aivan kuten sinä! Ei se ole väärin! Monesti mulle sanottiin: ”Opeta, älä kysele, jos kerran olet opettaja”. Monet opetkin ajattelivat näin.\nAinakin amiksessa juuri tämä oppijoiden erilaisuus tuo opelle haasteita, koska osa porukasta haluaisi ”vaan tehdä” ja oppia sitä kautta, ja jotkut haluavat perusteellisemman perehdytyksen. Mutta juuri ne ovat ne yksilölliset oppimispolut. Kyllä on okeus vaatia opetustakin!\n10. lokakuuta 2016 klo 21:23 Martti sanoi:\nVähän samaa mieltä. Olen käynyt lukion jo yli kymmenen vuotta sitten ja meillä oli opettaja, joka veti tunnit tällä tyylillä. Itsenäisesti tai kaverien kanssa porukalla piti tehtäviä ratkoa. Opettaja vaan auttoi pyydettäessä. Mutta ei siitä mitään tullut, kun luokassa oli 26 oppilasta. Opettajan aika meni heikoimpien auttamiseen eikä hän pystynyt tukemaan lainkaan niitä, jotka oppivat perusasiat helposti. Minä olin luokan paremmasta päästä ja käytännössä jouduin käyttämään ylimääräisen ajan muiden tukemiseen. Kaiken lisäksi huomasin yliopistossa, että minulle oli muodostunut tietyistä peruskäsitteistä vähän väärä ymmärrys. Yliopistossa myös ymmärsin, että muissa lukioissa olivat opettajat tukeneet enemmän lahjakkaampia oppilaita ja heillä oli paremmat valmiudet aloittaa yliopisto-opinnot. Heitä oli ohjattu ja opastettu vähän perus lukiokursseja laajemmin. Jäin heistä jälkeen jo heti peruskursseilla, kun jouduin käyttämään aikaani sellaisten asioiden opetteluun, jotka olisin voinut oppia helposti jo lukiossa. Täytyy sanoa, että olen varmasti ikuisesti katkera kyseiselle matikan opelle. Sen sijaan, että olisin oppinut matematiikkaa syvemmin, opin lähinnä muiden oppimisvaikeuksista.\nPäivitysilmoitus: Yksilöllistä ammatillista äikkää | Yksilöllistä ammatillista äidinkieltä\n6. tammikuuta 2016 klo 12:23 ulla nieminen sanoi:\nEnnen näitä tunteja kutsuttiin nimellä ”urakkatunnit”. Pidin niitä paljonkin 20-30 vuotta sitten. Nykyään on suurena ongelmana oppilaat, jotka häiritsevät toisia. Luokassani on 24 oppilasta, joista 14:llä on joko OPS tai HOJKS. Viidellä on ADHD.\nAinoa keino, jolla saan luokan pysymään koossa, on opejohtoinen opetus. Joskus päästän käytäville ne, jotka kykenevät itsenäiseen työhön. Käytävillä vain ei ole minkäänlaista työrauhaa, koska siellä hilluu paljon muutakin porukkaa.\n11. lokakuuta 2016 klo 00:35 Pasi V. sanoi:\nTämmöistä yksilöllistä oppimista tuli kokeiltua vuosina 1987-1990, kun kävin lukiota. En oikein jaksanut seurata opettajan perinteistä luennointia (joka oli vielä laadultaan erittäin heikkoa) vaan opiskelin käytännössä koko lukion oppimäärän itsekseni. Eikä ollut mitään ongelmaa, kirjoituksissa sain pistettä vaille täydet. Sanoisin jopa, että kokemus oli erittäin hyvä ja koulutti minut itsenäiseen työskentelyyn sekä omien kykyjen arviointiin. Siitä oli paljon hyötyä jatko-opinnoissa.\n5. marraskuuta 2016 klo 20:55 Nina sanoi:\nKummityttöni tarvitsee akuutisti apua lukion matikassa. Onko Helsingissä vertaisryhmiä, matikkakerhoja tai muuta apua, jos omasta koulusta ei saa tukea?\n10. marraskuuta 2016 klo 11:05 Jenni sanoi:\nOnko kokemuksia ylä-asteen Flipped learningista?\n11. marraskuuta 2016 klo 15:39 Pekka Peura sanoi:\nHei! Kiitos kysymyksestäsi. Yläasteelta on kokemuksia mm. Flipped Learningistä väitöstutkimusta tekevän Marika Toivolan toimesta. Täällä on hänen bloginsa ja lisätietoa aiheesta: http://www.flippedlearning.fi/2016/09/kaanteinen-arviointi.html\nPäivitysilmoitus: Väliraportti: kurssikokeen poistaminen edesauttaa pitkäjänteistä oppimista | Matematiikan opetuksen tulevaisuus\nPäivitysilmoitus: Muutetaan oppimisen aikataulutus oppilaslähtöiseksi ja luodaan innokkuutta ja motivaatiota tukeva koulu | Matematiikan opetuksen tulevaisuus